open-index/open-wikipedia-markdown huggingface dataset:
মুহিবুল্লাহ বাবুনগৰী

**শ্বাহ মহম্মদ মুহিবুল্লাহ বাবুনাগৰী** (, জন্ম ১৫ ফেব্ৰুৱাৰী ১৯৩৪) এজন দেওবন্দী ইছলামিক পণ্ডিত, ৰাজনীতিবিদ আৰু শিক্ষাবিদ। তেওঁ হেফাজাত-ই-ইছলাম বাংলাদেশৰ বৰ্তমান আৰু তৃতীয় আমিৰ, আল-জামিয়াতুল ইছলামিয়া আজিজুল উলুম বাবুনগৰৰ ৰেক্টৰ। তেওঁ ইছলামী ঐক্য জোটে, বেফাকুল মাদাৰিচিল আৰব বাংলাদেশ আৰু আল-হাইয়াতুল উলিয়া লিল-জমিয়াতিল কাৱমিয়া বাংলাদেশতো আগশাৰীৰ পদবীত অধিষ্ঠিত হৈছিল। তেওঁক বাংলাদেশৰ দেওবন্দ আন্দোলনৰ অন্যতম পথ-প্ৰদৰ্শক হিচাপে গণ্য কৰা হয়।

## প্ৰাৰম্ভিক জীৱন আৰু পৰিয়াল
১৯৩৪ চনৰ ১৫ ফেব্ৰুৱাৰীত পাকিস্তানৰ (বৰ্তমান বাংলাদেশ) পূব বংগ (বৰ্তমান বাংলাদেশ)ৰ চট্টগং জিলাৰ ফটিকচৰি থানাৰ বাবুনগৰ গাঁৱৰ এগৰাকী বঙালী মুছলমান ধৰ্মতত্ত্ববিদৰ পৰিয়ালত মুহিবুল্লাৰ জন্ম হয়। তেওঁৰ পিতৃ আল-জামিয়াতুল ইছলামিয়া আজিজুল উলুম বাবুনগৰৰ প্ৰতিষ্থাপক হাৰুণ বাবুনাগাৰী আৰু মাতৃৰ নাম উম্মে ছালমা। ৫ জন ভাই-ভনীৰ ভিতৰত বাবুনাগৰী আছিল জ্যেষ্ঠ। তেওঁৰ ককাক চুফী আজিজুৰ ৰহমান হাথাজাৰীৰ আল-জামিয়াতুল আহলিয়া দাৰুল উলুম মইনুল ইছলামৰ অন্যতম প্ৰতিষ্থাপক আছিল।

## শিক্ষা
বাবুনগৰীয়ে পিতৃৰ প্ৰতিষ্ঠান আল-জামিয়াতুল ইছলামিয়া আজিজুল উলুম বাবুনগৰত অষ্টম শ্ৰেণীলৈকে অধ্যয়ন কৰিছিল। ইয়াৰ পিছত তেওঁ হাথাজাৰীৰ আল-জামিয়াতুল আহলিয়া দাৰুল উলুম মইনুল ইছলামত নৱম শ্ৰেণীৰপৰা অধ্যয়ন আৰম্ভ কৰে। ইছলামিক পঢ়া-শুনা আৰু অধিক স্তৰলৈ সম্প্ৰসাৰণ কৰিব বিচৰা বাবুনগৰীয়ে বংগ এৰি উত্তৰ ভাৰতৰ দাৰুল উলুম দেওবন্দত নামভৰ্তি কৰে। দেওবন্দত বাবুনগৰীয়ে আকৌ নৱম শ্ৰেণীৰপৰা পঢ়িবলৈ আৰম্ভ কৰিলে। ১৯৫৯ চনত তেওঁ এই প্ৰতিষ্ঠানত হাদীছ অধ্যয়ন সম্পূৰ্ণ কৰে। তেওঁ হুছেইন আহমেদ মাদানীৰ অধীনত *হিদায়াহ আখিৰাইন*, চৈয়দ ফখৰুদ্দিন আহমদৰ অধীনত *ছহীহ আল বুখাৰী*, ইব্ৰাহিম বলিয়াৱীৰ অধীনত *ছহীহ মুছলিম* আৰু *জামি’ আল তিৰমিধি* তথা ফখৰুল হাছানৰ অধীনত *ছুনান আবু দাউদ* অধ্যয়ন কৰিছিল। .

## কৰ্মজীৱন
পঢ়া-শুনা শেষ কৰি বংগলৈ উভতি অহাৰ পাছত বাবুনগৰীয়ে আল-জামিয়াতুল ইছলামিয়া আজিজুল উলুম বাবুনগৰত শিক্ষকতা কৰিবলৈ আৰম্ভ কৰে আৰু পিছলৈ উপ-অধ্যক্ষ হয়।

২০২০ চনৰ ১৫ নৱেম্বৰত তেওঁ হেফাজাত-ই-ইছলাম বাংলাদেশৰ মুখ্য উপদেষ্টা হিচাপে নিৰ্বাচিত হয়। ইয়াৰ পূৰ্বে তেওঁ এই সংগঠনৰ উপ-সভাপতি আছিল।

## ৰাজনীতি
চাৰমোনাই পীৰ ফজলুল কৰিমৰ জীৱনকালত তেওঁ *ইছলামী আন্দোলন বাংলাদেশ*ৰ প্ৰেচিডিয়ামৰ সদস্য আছিল। ফজলুল হক আমিনিৰ জীৱনকালত তেওঁ ইছলামী ঐক্য জোটে আৰু ইছলামিক আইন ৰূপায়ণ সমিতিৰ সৈতে জড়িত আছিল। পিছলৈ তেওঁ ইছলামী ঐক্য জোটেৰ উপ-সভাপতি নিৰ্বাচিত হয়। ২০১৮ চনত ইছলামী অইকিয়া জোটেৰপৰা তেওঁ পদত্যাগ কৰে। বৰ্তমান তেওঁ কোনো ৰাজনৈতিক দলৰ সৈতে প্ৰত্যক্ষভাৱে জড়িত নহয়।

## তথ্যসূত্ৰ

শ্ৰেণী:ইছলামী ধৰ্মীয় গুৰু
শ্ৰেণী:বাংলাদেশৰ ব্যক্তি
নীলুফাৰ ছামান

**নীলুফাৰ ছামান** হৈছে বাংলাদেশৰ চট্টগ্ৰাম অঞ্চলত বাস কৰা এগৰাকী বাংলাদেশী ভাস্কৰ্য শিল্পী, তেওঁ মূলতঃ সামাজিক অন্যায় আৰু নাৰীৰ বিৰুদ্ধে বৈষম্যমূলক নীতি আৰু সেইধৰণৰ বিষয়বস্তুৰ সন্দৰ্ভত ছবিৰ মাধ্যমেৰে সজাগতামূলক কাম কৰিছে। তেওঁৰ চিত্ৰকলাই বাংলাদেশৰ চিত্ৰকলাক এটি মৰ্যদাসম্পন্ন অৱস্থালৈ উত্তীৰ্ণ কৰাইছে৷

## সামাজিক জীৱন
বঙালী লোকশিল্পত পোৱা ধাৰণা আৰু আদৰ্শৰ পৰা অনুপ্ৰাণিত হৈ নীলুফাৰ ছামানে সাহসী ৰূপ আৰু উজ্জ্বল ৰঙেৰে তেওঁৰ চিত্ৰশিল্পসমূহ নিৰ্মাণ কৰিছে৷ তেওঁৰ এই নিৰ্মাণত চট্টগ্ৰাম অঞ্চলৰ শিল্প পৰম্পৰাৰ বহুবোৰ প্ৰভাৱ পৰিছে৷ তেওঁৰ ৰচনাত সমাজৰ একাংশ জনসাধাৰণৰ মাজত থকা সম্পদৰ বৈষম্যৰ, অৰ্থহীনতা আৰু চাৰিত্ৰিক বৈশিষ্ট্যক উজ্জ্বল কৰি তুলিবলৈ চেষ্টা কৰা হৈছে। Her work seeks to highlight the absurdities and inequalities of wealth inequalities among a small percentage of society.

১৯৮০ চনত তেওঁৰ কাম-কাজক "শক্তিশালীভাৱে স্বতন্ত্ৰ" বুলি বৰ্ণনা কৰা হৈছিল আৰু তেওঁৰ সৃষ্টিকৰ্মত উজ্জ্বল প্ৰাথমিক ৰঙৰ প্ৰয়োগ অন্তৰ্ভুক্ত কৰাৰ আগতে মূলতঃ একৰঙী আছিল। তৈল চিত্ৰকলাৰ বাবে তেওঁৰ পদ্ধতিসমূহ গতানুগতিক পদ্ধতিৰ বিপৰীতে আছিল৷ ১৯৯০ চনত বাংলাদেশ শিল্পকলা একাডেমীৰ পৰা তেওঁ যুৱ শিল্পী বঁটা লাভ কৰে।

তেওঁৰ সুপৰিচিত ৰচনাসমূহৰ ভিতৰত ২০০২ চনত ফুক'কা এছিয়ান আৰ্ট মিউজিয়ামত প্ৰদৰ্শিত "হু কেন বি নটড" শীৰ্ষক এখন ধাৰাবাহিক আছে, যিখনে মানুহৰ মাজত শক্তিশালী সম্পৰ্ক গঢ়ি তোলাৰ ইচ্ছাৰ লগতে শক্তিশালী সম্পৰ্কৰ ফলত হোৱা শ্বাসৰুদ্ধকৰ পৰিৱেশক প্ৰতিনিধিত্ব কৰে। তেওঁ ‘মিক্সড মিডিয়া ইনষ্টলেচন’ৰ সৈতেও পৰীক্ষা-নিৰীক্ষা কৰিছে, উদাহৰণস্বৰূপে ২০১০ চনৰ এছিয়ান বিয়েনালেত তেওঁ চৰাইৰ শব্দৰ ওপৰত গুৰুত্ব আৰোপ কৰি এটা প্ৰকল্প তৈয়াৰ কৰিছিল। তদুপৰি ২০১৬ চনত বংগ ফাউণ্ডেচনৰ ভিজুৱেল আৰ্টছ প্ৰগ্ৰেমৰ দ্বাৰা আয়োজিত পাৰফৰমেন্স আৰ্ট উইক ২০১৬ত অন্তৰ্ভুক্ত হ’বলগীয়া ২০ গৰাকী বৈচিত্ৰময় শিল্পীৰ এটা দলৰ ভিতৰত তেওঁৰ পৰিবেশন কলাও নিৰ্বাচিত হয়। ২০১৯ চনত বাংলাদেশ শিল্পকলা একাডেমীৰ নেচনেল আৰ্ট গেলেৰীত অনুষ্ঠিত ২৩ সংখ্যক ৰাষ্ট্ৰীয় কলা প্ৰদৰ্শনীত তেওঁৰ কৰ্মৰাজিৰ অন্তৰ্ভুক্ত হয়।

## বাহ্যিক সংযোগ
**বাংলাদেশ শিল্পকলা একাডেমী** হৈছে বাংলাদেশৰ মূল ৰাজ্যিক পৃষ্ঠপোষকতাত চলি থকা ৰাষ্ট্ৰীয় সাংস্কৃতিক কেন্দ্ৰ। সাংস্কৃতিক পৰিক্ৰমা মন্ত্ৰালয়ৰ দায়িত্বত থকা মন্ত্ৰীৰ নেতৃত্বত এক কাৰ্যবাহী পৰিষদে (শিল্পকলা একাডেমী পৰিষদ) একাডেমীৰ কাম-কাজৰ সামগ্ৰিক দিশ চোৱা-চিতা কৰে। একাডেমীৰ সঞ্চালকে ইয়াৰ প্ৰশাসনৰ দায়িত্ব লয়। পৰিষদে গ্ৰহণ কৰা সিদ্ধান্তসমূহ কাৰ্যকৰী কৰাৰ ক্ষেত্ৰত একাডেমীৰ সঞ্চালকৰ বিশেষ দায়িত্ব থাকে।  তেওঁৰ কামত সহায় কৰে এখন কাৰ্যনিৰ্বাহক সমিতিয়ে যিখন পৰিষদে নিৰ্বাচিত কৰে। একাডেমীৰ কৰ্তব্য আৰু দায়িত্বসমূহৰ ভিতৰত কলা আৰু জাতীয় সংস্কৃতিৰ প্ৰসাৰ আৰু ইয়াৰ উন্নয়নৰ বাবে প্ৰয়োজনীয় সা-সুবিধা সৃষ্টি কৰা আদি অন্তৰ্ভুক্ত হৈছে৷ একাডেমীৰ কাম-কাজসমূহৰ ভিতৰত কৰ্মশালা, আলোচনা চক্ৰ, আলোচনা সভা, হ্ৰস্বম্যাদী বিশেষ প্ৰশিক্ষণৰ আয়োজন, প্ৰতিভাৱান শিল্পীসকলক বৃত্তি আৰু আৰ্থিক অনুদান প্ৰদান, সূক্ষ্ম আৰু পৰিবেশন কলাৰ বিভিন্ন ক্ষেত্ৰৰ প্ৰতিযোগিতা আয়োজন কৰা আদি কাম-কাজসমূহ অন্যতম।

## References
মামুনুল হক

**মামুনুল হক** () এগৰাকী বাংলাদেশী দেওবন্দী ইছলামিক পণ্ডিত, ৰাজনীতিবিদ, শিক্ষাবিদ, লেখক, সম্পাদক আৰু সমাজ সংস্কাৰক। তেওঁ হেফাজাত-ই-ইছলাম বাংলাদেশৰ প্ৰাক্তন যুটীয়া মহাসচিব, বাংলাদেশৰ খেলাফাত মজলিছৰ মহাসচিব, জামিয়া ৰহমানিয়া আৰব ঢাকাৰ শ্বেইখ আল-হাদীছ, বাবৰি মছজিদ বাংলাদেশৰ প্ৰতিষ্ঠাপক, মাহেকীয়া ৰহমানী পাইগামৰ মুখ্য সম্পাদক, বাংলাদেশ খেলাফাত যুৱ মজলিছৰ সভাপতি আৰু বাইতুল মামুৰ জামে মছজিদত খাতিব। বাংলাদেশৰ ইছলামিক ভাষিক সংগঠন ৰাবেততুল ৱাইজিন বাংলাদেশকে ধৰি কেইবাটাও সংগঠনৰ আগশাৰীৰ ব্যক্তি। নাস্তিক, ধৰ্মনিৰপেক্ষ, ইছলাম বিৰোধীৰ বিৰুদ্ধে কঠোৰ ভাষণ দিয়াসকলৰ মাজত তেওঁ বিশেষভাৱে জনপ্ৰিয় আৰু এই ক্ষেত্ৰত আন্দোলনৰ নেতৃত্ব দিয়াৰ বাবে তেওঁক গ্ৰেপ্তাৰ কৰা হৈছিল। বাংলাদেশ আৱামী লীগ, ছাত্ৰ লীগ, জুবো লীগকে ধৰি ৬৫টা সংগঠনে ইছলামিক মৌলবাদৰ প্ৰচাৰৰ বাবে তেওঁক নিষিদ্ধ কৰা, গ্ৰেপ্তাৰ কৰা আৰু আদৰ্শ শাস্তি প্ৰদানৰ দাবীত সমগ্ৰ দেশতে এক বৃহৎ আন্দোলন আৰম্ভ কৰিছে। ২০২১ চনত তেওঁৰ দ্বিতীয় পত্নীয়ে তেওঁক ধৰ্ষণ কৰাৰ অভিযোগ উত্থাপন কৰে।

## আদি জীৱন
মামুনুল হকৰ জন্ম হৈছিল ১৯৭৩ চনৰ নৱেম্বৰ মাহত, ঢাকাৰ আজিমপুৰত। তেওঁ মূলতঃ মুনছিগঞ্জৰ লৌহাজাঙৰ ভিৰিচ খান গাঁৱৰ ক্বাদিছ বংশৰ এটা বঙালী মুছলমান পৰিয়ালৰ। তেওঁৰ পিতৃ আজিজুল হক, বাংলাদেশ খেলাফাত মজলিছৰ প্ৰতিষ্ঠাপক আৰু ছহীহ আল-বুখাৰীৰ প্ৰথম বাংলা অনুবাদক আছিল। তেওঁৰ ১৩গৰাকী ভাই-ভনী আছে। তেওঁৰ ডাঙৰ ভাতৃ মাহফুজুল হক, বাংলাদেশৰ এজন বিশিষ্ট ইছলামিক পণ্ডিত।

## কৃতিত্ব
২০২০ চনৰ ১০ অক্টোবৰত তেওঁ বাংলাদেশৰ খেলাফাত মজলিছ আৰু ১৫ নৱেম্বৰত বাংলাদেশৰ হেফাজাত-ই-ইছলামৰ যুটীয়া মহাসচিব নিৰ্বাচিত হয়।

২০১৯ চনৰ ২৯ ছেপ্টেম্বৰত বাংলাদেশৰ ইছলামিক ভাষিক সংগঠন ৰাবেতুল ৱাইজিন, বাংলাদেশৰ উপদেষ্টা হিচাপে নিৰ্বাচিত হয়। ২০২০ চনৰ ফেব্ৰুৱাৰী মাহত তেওঁ ঢাকাত বাবৰি মছজিদ, বাংলাদেশ নিৰ্মাণৰ কাম আৰম্ভ কৰে।

## পৰিয়াল
হকৰ মতে তেওঁ তিনিবাৰ বিয়া কৰিছে যদিও আমিনা টায়িবাৰ সৈতে হোৱা বিবাহকহে স্বীকৃতি দিয়া হৈছে। তেওঁৰ মতে, তেওঁৰ আন দুগৰাকী পত্নী হ’ল জন্নত আৰা ঝৰ্ণা আৰু জন্নাতুল ফাৰ্দুছ লিপি। অৱশ্যে ঝৰ্ণাই তেওঁক ধৰ্ষণ আৰু আটক কৰাৰ অভিযোগ উত্থাপন কৰিছে আৰু তেওঁলোক বিবাহিত নহয় বুলি উল্লেখ কৰিছে।

## গ্ৰেপ্তাৰ
২০১৩ চনৰ ৫ আৰু ৬ মে'ত ঢাকাৰ ছাপলা চৌহদত অনুষ্ঠিত *হেফাজাট* আন্দোলনৰ নেতৃত্ব দিয়াৰ বাবে বাংলাদেশ চৰকাৰে ২০১৩ চনৰ ১২ মে' মাহত তেওঁক গ্ৰেপ্তাৰ কৰে। এই সময়ছোৱাত তেওঁ *স্পীকিং ফ্ৰম প্ৰিজন* নামৰ এখন কিতাপ লিখিছিল আৰু সেই বছৰৰে ছেপ্টেম্বৰ মাহত কিতাপখন প্ৰকাশ পাইছিল।

## সাহিত্য প্ৰকাশ
মামুনুল হকে দহখন গ্ৰন্থ প্ৰকাশ কৰিছে আৰু চাৰিখন সম্পাদনা কৰিছে। ২০০১ চনৰ পৰা তেওঁ মাহেকীয়া ৰহমানী পেগেম আলোচনীৰ সম্পাদক হৈ আছে। তেওঁ ৰাষ্ট্ৰীয় আৰু দৈনিক বাতৰি কাকততো সমসাময়িক বিষয়সমূহৰ ওপৰত প্ৰবন্ধ লিখে।

## তথ্য সূত্ৰ

শ্ৰেণী:বাংলাদেশৰ ব্যক্তি
আতিয়া ইছলাম আনে

**আতিয়া ইছলাম আনে**() এগৰাকী বাংলাদেশী শিল্পী(চিত্ৰশিল্পী), যিয়ে চিত্ৰৰ মাজেৰে নাৰীৰ অনুশোচনা, প্ৰয়োজন, আশা আৰু নিৰাশা আৰু হতাশাৰ বিষয়ে কাম কৰা বুলি জনা যায় আৰু বিশেষকৈ নাৰীৰ ওপৰত হোৱা হিংসাৰ ওপৰত কৰা কামৰ বাবে তেওঁ ব্যাপকভাবে পৰিচিত। ডিলাৰা বেগম জলী, কনক চানপা চাকমা, ফাৰেহা জেবাৰ দৰে শিল্পীৰ লগতে অংশীদাৰ হোৱা আনে, নাৰী শিল্পীৰ আন্দোলনৰ অংশ আছিল, যাৰ নাৰীবাদী কাৰ্যক্ৰম ১৯৯০ চনৰ সময়ছোৱাত বাংলাদেশত অধিক জনপ্ৰিয় হৈ উঠিছিল। তেওঁৰ জন্ম হৈছিল, ১৯৬২ চনত বাংলাদেশৰ ঢাকা চহৰত৷

## শিক্ষা
১৯৮২ চনত আনেই ঢাকা বিশ্ববিদ্যালয়ৰ চাৰুকলা ইনষ্টিটিউটৰ পৰা অঙ্কন আৰু চিত্ৰকলাৰ ওপৰত বিএফএ ডিগ্ৰী আৰু ১৯৮৫ চনত একেই বিশ্ববিদ্যালয়ৰ পৰা অঙ্কন আৰু চিত্ৰকলাৰ এমএফএ ডিগ্ৰী অৰ্জন কৰে।। 
 
## কৰ্মজীৱন
### মূল বিষয়
আতিয়া ইছলাম আৰু তেওঁৰ কৰ্মই বাংলাদেশৰ মহিলা শিল্পীসকলৰ মাজত এক নৱ জাগৰণৰ চেতনাৰ প্ৰমাণ বুলি চিহ্নিত কৰা হৈছে। তেওঁৰ “নাৰী এবং সমাজ’’ চিৰিজটো পুৰুষ নিয়ন্ত্ৰিত, প্ৰভাৱশালী পুৰুষ প্ৰথাৰ বিপৰীতে এক ব্যংগ হিচাপে আৰু ইয়াৰ লগে লগে সমাজৰ পিতৃতান্ত্ৰিক ব্যৱস্থাৰ ওপৰত এক আক্ৰমণ হিচাপে চিহ্নিত কৰা হৈছে, য’ত নাৰীক কেৱল যৌন সামগ্ৰী হিচাপে গণ্য কৰা হয়।

আতিয়া ইছলাম আনেৰ ৰচনাসমূহ অতি-বাস্তৱিক আৰু ইয়াত কল্পনাৰ পৰশ আছে, লগতে আছে বিদ্ৰূপ আৰু হাস্যৰসৰ ৰং।[1] তেওঁৰ কামে অপশাসন আৰু ক্ষমতাৰ অপব্যৱহাৰে কঢ়িয়াই অনা কৰুণ পৰিস্থিতিৰ ওপৰত আলোকপাত কৰে আৰু সকলোফালে সামাজিক সমালোচনাৰ এক সুস্পষ্ট বাৰ্তা দেখা যায়। 

### প্ৰদৰ্শনী
১৯৮১ চনৰ পৰা ২০০৯ চনৰ ভিতৰত চীন, আমেৰিকা, ভাৰত, ব্ৰিটেইন, ফ্ৰান্স, ম্যানমাৰ আদি দেশৰ লগতে বাংলাদেশতো আতিয়া ইছলাম আনেৰ কৰ্ম ৬০ টাতকৈও অধিক দলীয় প্ৰদৰ্শনীত অন্তৰ্ভুক্ত কৰা হয়।

২০০৯ চনত তেওঁ *বেংগল গেলেৰী অৱ ফাইন আৰ্টছ*ত “অশুভ সময়’’ শীৰ্ষক একক প্ৰদৰ্শনী অনুষ্ঠিত কৰে, যাক "পুৰুষ প্ৰধান সমাজৰ ওপৰত এক প্ৰহসন আৰু নাৰী চিৰদিন যৌন ভোগৰ সামগ্ৰী হৈ থকা পিতৃতান্ত্ৰিক সমাজ ব্যৱস্থাৰ ফোঁপোলা স্বৰূপৰ ওপৰত এক মোক্ষম আঘাত’’ বুলি বৰ্ণনা কৰা হৈছে।

## তথ্য সূত্ৰ

শ্ৰেণী:চিত্ৰশিল্পী
শ্ৰেণী:বাংলাদেশৰ ব্যক্তি
গাজি বুৰহানুদ্দিন

**চৈয়দ গাজী বুৰহানুদ্দিন** () আছিল চিলেটত বাস কৰা চতুৰ্দশ শতিকাৰ চুফী মুছলমান ব্যক্তি।  লোককথাত তেওঁক চিলেট অঞ্চলত বাস কৰা প্ৰথমজন মুছলমান হিচাপে উল্লেখ কৰা হয়।

## জীৱন
কোৱা হয় যে তুলটিকাৰ মহল্লাত বসতি স্থাপন কৰা মুঠতে ১৩টা মুছলমান পৰিয়াল আছিল আৰু এই সংখ্যালঘু গোটৰ প্ৰধান আছিল বুৰহানুদ্দিন৷   এই তেৰটা পৰিয়ালৰ পূৰ্বপুৰুষসকলে অষ্টম শতিকাৰ আৰম্ভণিতে মহম্মদ বিন কাছিমে সিন্ধ বিজয় কৰাৰ পিছত উপমহাদেশখনত প্ৰৱেশ কৰিছিল আৰু জাহাজেৰে চিটাগঙলৈ যাত্ৰা কৰিছিল।  তাৰ পৰাই অৱশেষত দাৱাহ আৰু ব্যৱসায় সম্পৰ্কীয় কামত তেওঁলোক চিলেটত উপস্থিত হয়।  তেৰটা পৰিয়ালে বসতি স্থাপন কৰা গাঁওখন আজিও তুলটিকাৰত আছে আৰু ইয়াক *তেৰো ৰতন গাঁও* (*তেররতন*, অৰ্থ:তেৰটা মুকুতা) বুলি জনা যায়।

নৱজাত পুত্ৰৰ আকিকা উদযাপনৰ সময়ত বুৰহানুদ্দিনে গৰু বলি দিয়াৰ সিদ্ধান্ত লয়। চিলেটৰ ৰজা গৌৰ গোবিন্দই হিন্দু বিশ্বাসৰ বাবে এই কথাত ক্ষুদ্ধ হৈ পৰে আৰু তেওঁ  নৱজাতক গুলজাৰ আলমক হত্যা কৰে৷ ইয়াৰ লগতে বুৰহানুদ্দিনৰ সোঁহাতখনো কাটি পেলোৱাৰ ব্যৱস্থা কৰে।  গোবিন্দই ইছলাম, বৌদ্ধ আৰু হিন্দু ধৰ্ম অনুসৰণ কৰা কিছুমান সংখ্যালঘু জনগোষ্ঠীৰ প্ৰতি অসহিষ্ণুতা প্ৰকাশ কৰিছিল। এই ঘটনাৰ কিছু দিনৰ পাছতে তাৰাফৰ কাজী নুৰুদ্দিনে পুত্ৰৰ বিবাহ অনুষ্ঠানত খাবৰ বাবে গৰু বধ কৰি শাসক অচক নাৰায়নৰ দ্বাৰা শাস্তি লাভ কৰে।  শাস্তি পোৱাৰ পিছত বুৰহানুদ্দিন আৰু নুৰুদ্দিনৰ ভাতৃ হেলিমুদ্দিন উত্তৰ বংগলৈ যায় আৰু তাতে চুলতান ছামছুদ্দিন ফিৰোজ শ্বাহৰ সৈতে নিজৰ সমস্যাৰ সমাধান কৰে৷

চিলেট জয় কৰিবলৈ আৰু অন্যায়ৰ বিৰুদ্ধে যুঁজ দিবলৈ কেইবাখনো যুদ্ধ সংঘটিত হৈছিল৷ এই যুদ্ধবোৰত বুৰহানুদ্দিনে পথ প্ৰদৰ্শক হিচাপে কাম কৰিছিল।  এই সমগ্ৰ অভিযানক *চিলেট বিজয়* বুলি জনা যায়।  অৱশেষত ১৩০৩ চনত শ্বাহ জালাল আৰু তেওঁৰ সংগীসকলৰ নেতৃত্বত এই অঞ্চল জয় কৰা হয়।

## উত্তৰাধিকাৰ
চিলেটৰ এটা পথ বুৰহানুদ্দিনৰ নামেৰে *বুৰহানাবাদ* ৰখা হৈছে৷ এই পথতে *গাজী বুৰহানুদ্দিন প্ৰাথমিক বিদ্যালয়* নামৰ এখন বিদ্যালয় স্থাপন কৰা হয়।  ৰাস্তাটোত তেওঁৰ সমাধিস্থলটোও আছে। লণ্ডনৰ কমাৰ্চিয়েল ষ্ট্ৰীটৰ পূৰ্বৰ আৰক্ষী থানাখন ১৯৮৭ চনত হাউছিং ব্লকলৈ পুনৰ উন্নীতকৰণ কৰা হয় আৰু তেওঁৰ নামেৰে *বুৰহানুদ্দিন ভৱন* ৰখা হয়। ইয়াৰ লগতে লণ্ডনৰ ইষ্ট এণ্ডত বেথনাল গ্ৰীণৰ বাকফাষ্ট ষ্ট্ৰীটত তেওঁৰ নামেৰে *বুৰহানুদ্দিন মছজিদ* নামৰ এটা মছজিদ স্থাপন কৰা হয়।

## তথ্যসূত্ৰ

শ্ৰেণী:বাংলাদেশৰ ব্যক্তি
ভূপেন উজীৰ

**ভূপেন উজীৰ** () হৈছে অসম, ভাৰতৰ এগৰাকী সংগীত শিল্পী, সুৰকাৰ, বাদ্যযন্ত্ৰী আৰু সংগীত পৰিচালক৷  তেখেতে ''জীৱন সুৰভি'', *ব’হাগৰ দুপৰীয়া*, ''প্ৰতিদান'', *[[বুকুৰ মাজত জ্বলে]],* ''যৌৱনে আমনি কৰে'', *এই মৰম তোমাৰ বাবে*কে ধৰি বিশখনৰো অধিক অসমীয়া ছবিৰ বাবে সংগীত পৰিচালনা কৰিছে৷ ২০২৩ চনত তেখেতক *জীৱনজোৰা সাধনাৰ বঁটা* প্ৰদান কৰা হয়৷

## প্ৰাৰম্ভিক জীৱন আৰু শিক্ষা

ভূপেন উজীৰৰ জন্ম হৈছিল ১৯৫৩ চনৰ ৫ এপ্ৰিলত, যোৰহাটত। শিল্পীগৰাকীয়ে যোৰহাটতে শৈশৱ পাৰ কৰে৷  তেখেতৰ পিতৃৰ নাম আছিল নীৰেন উজীৰ৷ যোৰহাটৰ চাৰি নম্বৰ ৱাৰ্ড প্ৰাথমিক বিদ্যালয়ত প্ৰাথমিক শিক্ষা গ্ৰহণ কৰি ভূপেন উজীৰে পৰৱৰ্তী সময়ত যোৰহাটৰে গৱৰ্ণমেণ্ট বয়জ হাইস্কুলত নামভৰ্তি কৰে৷ ইয়াত শিক্ষা শেষ কৰি পৰৱৰ্তী সময়ত তেখেত গুৱাহাটীৰ বাণিজ্য মহাবিদ্যালয়ত উচ্চশিক্ষাৰ বাবে নামভৰ্তি কৰে৷ বাল্যকালৰে পৰা সংগীতৰ প্ৰতি তেখেতে বিশেষ ৰুচি আছিল৷ গীটাৰকে ধৰি একাধিক বাদ্যযন্ত্ৰ বজাবলৈ তেওঁ শিকিছিল৷ 
## কৰ্মজীৱন
ভূপেন উজীৰে ভাৰতীয় খাদ্য নিগমত কিছুসময়ৰ বাবে চাকৰি কৰে৷ চাকৰিৰ সময়ছোৱাতো তেখেতে সংগীতৰ অনুশীলন এৰি দিয়া নাছিল। যেতিয়া চাকৰিজীৱনে তেখেতৰ সাংগীতিক যাত্ৰাৰ ক্ষেত্ৰত বাধাৰ সৃষ্টি কৰা যেন অনুমান হ'ল, তেতিয়া তেখেতে ভাৰতীয় খাদ্য নিগমৰ চাকৰি ত্যাগ কৰিলে৷

চাকৰি ত্যাগ কৰি ভূপেন উজীৰে গুৱাহাটীৰ গীতানগৰত এটা ভাড়াঘৰ লয়৷ এইটো ভাড়াঘৰতে তেখেতে পোনপ্ৰথমবাৰৰ বাবে নিজাববীয়াকৈ এটা সংগীতৰ ষ্টুডিঅ' সাজু কৰি তুলিলে৷ ষ্টুডিঅ'টোৰ নাম আছিল *অডিটেক*। ইতিমধ্যে ব্যৱহৃত এটা শব্দগ্ৰহণ যন্ত্ৰ ক্ৰয় কৰি তেখেতে এই ষ্টুডিঅ'টো  আৰম্ভ কৰিছিল। 

ভূপেন উজীৰে পৰৱৰ্তী সময়ত *ভ্ৰাইব্ৰেশ্বন* নামেৰে এটি সাংগীতিক বেণ্ডো আৰম্ভ কৰে৷ উল্লেখ্য যে, বেণ্ডটোৱে ৰাইজৰ মাজত জনপ্ৰিয়তা লাভ কৰিবলৈ সক্ষম হয়৷ তেখেতে নিজেই গীতাৰ নিৰ্মাণ কৰিছিল৷

### সংগীত পৰিচালনা
ভূপেন উজীৰে সংগীত পৰিচালনা কৰা কেইখনমান অসমীয়া চলচ্চিত্ৰ হৈছে:

* প্ৰতিদান
* জীৱন সুৰভি
* উৰ্বশী
* জখম
* এই মৰম তোমাৰ বাবে
* পূজা
* জোনাকী মন
* পিতাপুত্ৰ
* বৰদৈচিলা
* ভাই ভাই
* ধ্ৰুৱতৰা
* ব'হাগৰ দুপৰীয়া
* বুকুৰ মাজত জ্বলে
* যৌৱনে আমনি কৰে আদি৷

## ব্যক্তিগত জীৱন
ভূপেন উজীৰে অসমীয়া সংগীত জগতৰ এগৰাকী পৰিচিত শিল্পী আৰু একাধিক অসমীয়া ছবি তথা এলবামত কণ্ঠদান কৰা শান্তা উজীৰৰ লগত বিবাহপাশত আবদ্ধ হৈছিল৷ পৰৱৰ্তী সময়ত ভূপেন-শান্তাৰ যুটিটোক অসমীয়া সংগীত জগতৰ এক উল্লেখযোগ্য যুটি বুলি অভিহিত কৰা হয়৷  পৰৱৰ্তী সময়ত দম্পতীটো প্ৰীতিস্মিতা আৰু কীৰ্তিকা নামৰ দুগৰাকী কন্যা সন্তানৰ অভিভাৱকত্ব অৰ্জন কৰে৷
## বঁটা-বাহন
২০২৩ চনৰ ২৪ ডিচেম্বৰত ভূপেন উজীৰে অসমৰ ৰেঙনি মিউজিক এৱাৰ্ডৰ পৰা *জীৱনজোৰা সাধনাৰ বঁটা* লাভ কৰে৷ 

## মৃত্যু
২০২৪ চনৰ পহিলা জানুৱাৰীৰ পৰা ভূপেন উজীৰ শ্বাস-প্ৰশ্বাসজনিত ৰোগত আক্ৰান্ত হৈ আছিল৷ তেখেতক ৬ তাৰিখে গুৱাহাটীস্থ নেমকেয়াৰ চিকিৎসালয়ত উন্নত চিকিৎসাৰ হেতু ভৰ্তি কৰোৱা হয়৷  এইখন চিকিৎসালয়তে তেখেতে ৯ জানুৱাৰী, মঙলবাৰৰ নিশা দহ বজাত শেষ নিশ্বাস ত্যাগ কৰে।  মৃত্যুৰ সময়ত তেওঁ পত্নী শান্তা উজীৰ আৰু দুগৰাকী জীয়ৰীক এৰি থৈ যায়৷

## তথ্যসূত্ৰ

শ্ৰেণী:অসমৰ ব্যক্তি
শ্ৰেণী:সংগীত পৰিচালক
শ্ৰেণী:অসমীয়া চলচ্চিত্ৰৰ সৈতে জড়িত ব্যক্তি
শ্ৰেণী:বাদ্যযন্ত্ৰী
শ্ৰেণী:মৃত ব্যক্তি
তোফায়েল আহমেদ

**তোফায়েল আহমেদ** (জন্ম ২২ ফেব্ৰুৱাৰী ১৯১৯ - মৃত্যু ২৮ মাৰ্চ ২০০২) বাংলাদেশৰ এগৰাকী শিক্ষাবিদ, লোকসংস্কৃতি গৱেষক আৰু লোকশিল্প সংগ্ৰাহক আছিল। তেওঁ বাংলাদেশেৰ লুপ্তপ্ৰায় লোক-শিল্পৰ নমুনা সংগ্ৰহ আৰু সেইবোৰৰ ওপৰত কৰা গবেষণাৰ কাৰণেই সকলোতকৈ বেছি পৰিচিত। লক্ষ্মীপুৰত জন্মগ্ৰহণ কৰা আহমেদে ১৯৪৪ চনত কলকাতা বিশ্ববিদ্যালয়ৰ পৰা অৰ্থনীতিত স্নাতকোত্তৰ ডিগ্ৰী লাভ কৰে৷ তেওঁ শিল্পাচাৰ্য *জয়নুল লোক আৰু কাৰুশিল্প যাদুঘৰ*ৰ পৰিকল্পনা প্ৰণয়ন কৰিছিল আৰু *বাংলাদেশ জাতীয় কাৰুশিল্প পৰিষদ* প্ৰতিষ্ঠাত উল্লেখযোগ্য ভূমিকা পালন কৰিছিল। লোকসংস্কৃতিত বিশেষ অৱদানৰ বাবে ২০০১ চনত বাংলা একাডেমীয়ে তেওঁক সম্মানসূচক *ফেলোশ্বিপ* প্ৰদান কৰে।

## কৰ্মজীৱন
তোফায়েল আহমেদ ইছলামিয়া কলেজত কৰা শিক্ষকতাৰে তেওঁৰ কৰ্মজীৱন আৰম্ভ কৰে। পিছত বৰিশালৰ চাখাৰ ফজলুল হক চৰকাৰী কলেজত কিছুকাল শিক্ষকতা কৰে। ১৯৪৬ চনৰ পৰা ১৯৬৬ চন পৰ্যন্ত চৰকাৰী চাদাত বিশ্ববিদ্যালয় কলেজত অধ্যাপনা কৰে। তেওঁ মুঠ ১৭ বছৰ কলেজখনৰ অধ্যক্ষ হিচাপে দায়িত্ব পালন কৰিছিল আৰু ১৯৮০ চনত অৱসৰ গ্ৰহণ কৰিছিল।

তেওঁৰ সংগ্ৰহ-শালাৰ প্ৰশংসা কৰি চিত্ৰশিল্পী জয়নুল আবেদিনএ ইয়াক “মিনি মিউজিয়াম’’ নামকৰণ কৰিছিল। তোফায়েল আহমেদে ১৯৮৪ চনৰ পৰা ১৯৮৭ চনলৈ বাংলাদেশ হস্তশিল্প সমবায় ফেডাৰেচন লিমিটেডৰ উদ্যোগত “ফ’ক ক্ৰাফ্ট চাৰ্ভে এণ্ড ডিজাইন ডকুমেণ্টেচন’’ (লোকশিল্প জৰীপ আৰু নমুনা নথিৱদ্ধকৰণ) নামৰ এটি গৱেষণা প্ৰকল্পৰ যোগেৰে বাংলাদেশৰ ১৩৬ টি মহকুমা ভ্ৰমণ কৰিছিল আৰু সেই সকলো অঞ্চলৰ লোকশিল্প আৰু কাৰুশিল্পৰ নমুনা সংগ্ৰহ কৰিছিল। কাৰুকলা শিল্পীসকলৰ পৰা তেওঁ বিভিন্ন তথ্য সংগ্ৰহ কৰিছিল।

এই প্ৰকল্পৰ যোগেৰে পোৱা তেওঁৰ উল্লেখ্যযোগ্য আবিষ্কাৰবোৰৰ মাজত আছে, বাংলাদেশৰ গ্ৰাম্য লোকচিত্ৰকলা *গাজীৰ পট*ৰ সংগ্ৰহ, যি তেওঁ মুন্সীগঞ্জৰ পৰা উদ্ধাৰ কৰিছিল। ইয়াৰ উপৰি, তেওঁ আন কিছুমান দুৰ্লভ লোকশিল্পৰ নিদৰ্শন উদ্ধাৰ কৰিছিল। বাংলাদেশৰ বিভিন্ন অঞ্চল আৰু বিশ্বৰ অন্য কিছুমান দেশৰ এক হাজাৰতকৈ বেছি লুপ্তপ্ৰায় লোক-শিল্পৰ নমুনা সংগ্ৰহ কৰি তেওঁ এটি ব্যক্তিগত সংগ্ৰহশালা গঢ়ি তুলিছিল। ১৯৯৯ চনত তেওঁ *প্ৰযত্ন পৰিষদ* নামে এটি পৃথক কমিটি গঠন কৰি ‘বাংলা ঘৰ লোক ও কাৰুশিল্প সংগ্ৰহ’ নামেৰে তেওঁৰ সংগ্ৰশালাক প্ৰতিষ্ঠানিক ৰূপ প্ৰদান কৰে। বৰ্তমানে ইয়াক *বাংলাদেশ এশিয়াটিক সোসাইটি*য়ে পৰিচালনা কৰিছে। 

তেওঁ তৎকালীন বাংলাদেশ পৰিষদ নামৰ সংগঠনৰ প্ৰধান আৰু দুটা কাৰ্যকালৰ বাবে বাংলাদেশ জাতীয় কাৰুশিল্প পৰিষদৰ সভাপতি হিচাপে দায়িত্ব পালন কৰে। ২০০২ চনৰ ২৮ মাৰ্চত (১৪ চ’ত, ১৪০৮) ৮৩ বছৰ বয়সত ঢাকাত তেওঁ মৃত্যুবৰণ কৰে।

## গ্ৰন্থ
তোফায়েল আহমেদে কাৰুশিল্পেৰ ওপৰত কেইবাখনো গ্ৰন্থ আৰু গৱেষণা পত্ৰ প্ৰকাশ কৰে। তেওঁৰ মৃত্যুৰ পিছত ২০০৪ চনত বাংলা একাডেমিয়ে *লোকশিল্প অ্যালবাম: তোফায়েল আহমদেৰ বাংলা ঘৰ থেকে নিৰ্বাচিত সংগ্ৰহ* নামৰ ১২৮টি নমুনাৰে এখন গ্ৰন্থ প্ৰকাশ কৰে। তেওঁৰ ৰচিত গ্ৰন্থৰ ভিতৰত উল্লেখযোগ্য হল:

* আমাদেৰ প্ৰাচীন শিল্প গবেষণাকৰ্ম (১৯৬৪)
* লোকশিল্প (১৯৮৫)
* যুগে যুগে বাংলাদেশ (১৯৯২)
* লোকশিল্পেৰ ভুবনে (১৯৯৩)
* ঢাকাৰ বাণিজ্যিক কাৰুকলা (১৯৯৩)
* আটিয়াৰ চাঁদ, লোকঐতিহ্যেৰ দশ দিগন্ত (১৯৯৯)

তোফায়েল আহমেদে লোকশিল্পৰ ওপৰত লিখা গৱেষণাভিত্তিক এখন গ্ৰন্থ “লোকশিল্পেৰ ভুবনে’’ ত লোক শিল্পৰ বিভিন্ন দিশৰ লগতে পাল্কিৰ কাৰুকাৰ্য সম্পৰ্কেও গুৰুত্বপূৰ্ণ তথ্য সন্নিৱিষ্ট কৰিছে৷

## তথ্য সূত্ৰ

শ্ৰেণী:বাংলাদেশৰ ব্যক্তি
শ্ৰেণী:মৃত ব্যক্তি
শ্বাহ মখদুম

**আব্দুল-কুদ্দুছ জালাল আদ-দীন** () আছিল বাংলাদেশৰ এগৰাকী চুফী মুছলমান ব্যক্তিত্ব। তেওঁ *শ্বাহ মখদুম* নাইবা *ৰূপোছ* নামেৰে অধিক পৰিচিত৷ বংগৰ বৰেন্দ্ৰ অঞ্চলত ইছলাম ধৰ্মৰ প্ৰসাৰৰ লগত তেওঁৰ জড়িত। তেওঁ বাগদাদৰ পৰা জ্যেষ্ঠ ভাতৃ চৈয়দ আহমদ (মিৰাণ শ্বাহ)ৰ সৈতে বংগত আহি উপস্থিত হয়। বাংলাদেশৰ ৰাজশ্বাহীস্থিত শ্বাহ মাখদুম বিমানবন্দৰ তেওঁৰ নামেৰে ৰখা হৈছে৷ 

## জীৱন
শ্বাহ মখদুমৰ সঠিক জন্ম তাৰিখ জানিব পৰা হোৱা নাই যদিও তেওঁৰ জন্ম বাগদাদত বুলি ধৰা হয়।তেওঁৰ পিতৃ আজালা শ্বাহক আব্দুল কাদিৰ গিলানীৰ বংশধৰ বুলি কোৱা হয়। নোয়াখালিৰ লক্ষ্মীপুৰলৈ আহি তেওঁ বৰ্তমান শ্যামপুৰ নামেৰে জনাজাত গাঁওখনত এখন খানকাহ স্থাপন কৰে। তেওঁৰ জ্যেষ্ঠ ভাতৃ চৈয়দ আহমদ মিৰাণ শ্বাহে ওচৰৰ কাঞ্চনপুৰ গাঁৱত এখন খানকাহ স্থাপন কৰিছিল। চিষ্টি অৰ্ডাৰৰ সন্তসকলৰ একাংশৰ দৰে কাপোৰৰ টুকুৰাৰে নিজৰ মুখখন ঢাকি ৰখাৰ বাবে তেওঁ ৰূপোছ নাম লাভ কৰিছিল।

দুবছৰৰ পাছত সমসাময়িক মুছলমান প্ৰচাৰক শ্বাহ তুৰ্কন আৰু তেওঁৰ সতীৰ্থসকলক স্থানীয় তান্ত্ৰিক ৰাজা আংছু দেও চন্দবন্দী বৰ্মাভোজে হত্যা কৰি মহাকলালৈ বলি দিয়াৰ কথা গম পাই তেওঁ সংগীসকলৰ সৈতে বৰেন্দ্ৰৰ বাঘালৈ প্ৰব্ৰজন কৰে। তুৰ্কানৰ প্ৰতিশোধ ল’বলৈ মাখদুম আৰু তেওঁৰ সংগীসকলে ৰাজাক পৰাস্ত কৰি পৰৱৰ্তী সময়ত ৰামপুৰ বোৱালিয়া(বৰ্তমানৰ ৰাজশ্বাহী চহৰ)ত এখন খানকাহ স্থাপন কৰে।তাৰ পিছত মাখদুমে নিজৰ সংগীসকলক কাষৰীয়া অঞ্চলবোৰলৈ পঠিয়াই ইছলামৰ বাবে খানকাহ স্থাপন কৰি প্ৰচাৰ কৰে। পাছলৈ তেওঁলৈ উচৰ্গা কৰি বাঘাৰ নাম সলনি কৰি মখদুম নগৰ কৰা হয়। ইয়াত তেওঁৰ কিছুমান সংগী আছিল চৈয়দ শ্বাহ আব্বাছ, চৈয়দ দিলাল বুখাৰী, শ্বাহ চুলতান, শ্বাহ কৰম আলী আৰু নুছৰত শ্বাহ।  শ্বাহ মাখদুমে জীৱনৰ বাকী সময়খিনি ৰাজশ্বাহী অঞ্চলত ইছলামৰ প্ৰচাৰত কটায়।

## মৃত্যু
তেওঁৰ মৃত্যু কেনেকৈ হ'ল সেয়া জনা নাযায় যদিও ২৭ ৰজাবত মখদুমৰ মৃত্যু হৈছিল আৰু তেওঁক ৰামপুৰ বোৱালিয়াৰ দৰগাহ পাৰাত সমাধিস্থ কৰা হৈছিল।  কিছুমান সূত্ৰমতে তেওঁৰ মৃত্যু হৈছিল ১৩১৩ খ্ৰীষ্টাব্দত৷ আন কিছুমান সূত্ৰৰ মতে, ১৫৯২ খ্ৰীষ্টাব্দত ১১৭ বছৰ বয়সত তেওঁৰ মৃত্যু হৈছিল। মোগল যুগত দ্বাদশ ছিয়া আৰু মহান আব্বাছৰ দাস আলী কুলি বেগে বৰ্গক্ষেত্ৰৰ আকৃতিৰ এক গম্বুজযুক্ত সমাধিস্থল নিৰ্মাণ কৰিছিল৷। ভক্তসকলে প্ৰতি বছৰে দৰগাহ চৌহদত ২৭ ৰজবত উৰ্ছ কৰি মখদুমৰ মৃত্যুদিৱসত শ্ৰদ্ধাঞ্জলি যাঁচে ৷ ১৮৭৭ চনত এই মন্দিৰৰ ৰক্ষকে কয় যে মোগল সম্ৰাট হুমায়ুনে উপহাৰ হিচাপে এই স্থানক ভাড়ামুক্ত কৰিছিল।

১৯০৪ চনত এই স্থানৰ নৱমজন ৰক্ষকে গুলাম আকবৰে ৰাজশাহী জিলা আদালতত এটা বিবৃতি দি উল্লেখ কৰে যে ১৬৩৪ চনত এই ক্ষেত্ৰটিৰ প্ৰতিষ্ঠা হৈছিল যদিও তাৰ ৪৫০ বছৰ আগলৈকে শ্বাহ মখদুম ৰূপোছ জীয়াই আছিল৷ এইদৰে চাবলৈ গ'লে, তেওঁৰ অৱস্থান ১১৮৪ চনৰ (১২ শতিকাৰ)। শ্বাহ নুৰ আছিল এই  স্থলীৰ প্ৰথমগৰাকী ৰক্ষক৷.

## তথ্যসূত্ৰ
শ্ৰেণী:ধৰ্ম প্ৰচাৰক
শ্ৰেণী:বাংলাদেশৰ ব্যক্তি
শ্ৰেণী:মৃত ব্যক্তি
জিয়াউৰ ৰহমান

**জিয়াউৰ ৰহমান** (১৯ জানুৱাৰী ১৯৩৬ – ৩০ মে' ১৯৮১) এজন বাংলাদেশী সামৰিক বিষয়া আৰু ৰাজনীতিবিদ আছিল। ১৯৭৭ চনৰ পৰা মৃত্যুৰ সময়লৈকে তেওঁ বাংলাদেশৰ ৰাষ্ট্ৰপতি হিচাপে কাৰ্যনিৰ্বাহ কৰিছিল। তেওঁ বাংলাদেশ জাতীয়তাবাদী দলৰ (BNP) প্ৰতিষ্ঠাপক আছিল আৰু আজীৱন ইয়াৰ অধ্যক্ষ হিচাপে কাৰ্যনিৰ্বাহ কৰিছিল। ইয়াৰ পূৰ্বে তেওঁ ১৯৭৫ চনৰ পৰা ১৯৭৮ চনলৈ বাংলাদেশৰ দ্বিতীয় সেনা মুৰব্বীৰ পদত আছিল।

জিয়াউৰ ৰহমানৰ জন্ম হৈছিল বাংলাদেশৰ গাবতলীত। তেওঁ জিয়া নামেৰেও জনাজাত আছিল। এবতাবাদস্থিত পাকিস্তান মিলিটাৰী একাডেমীত তেওঁ সেনাবাহিনীৰ প্ৰশিক্ষণ লৈছিল আৰু দ্বিতীয় কাশ্মীৰ যুদ্ধত ভাৰতীয় সেনাৰ বিৰুদ্ধে পাকিস্তানী সেনাৰ কমাণ্ডাৰ হিচাপে কাৰ্যনিৰ্বাহ কৰিছিল। ইয়াৰ বাবে তেওঁক পাকিস্তান চৰকাৰৰ পৰা হিলাল-ই-জুৰাট বঁটা প্ৰদান কৰা হৈছিল। ১৯৭১ চনত পাকিস্তানৰ পৰা বাংলাদেশৰ স্বাধীনতা যুদ্ধৰ সময়ত বাংলাদেশী সেনা বাহিনীৰ এজন বিশিষ্ট কমাণ্ডাৰ আছিল জিয়াউৰ ৰহমান। ২৭ মাৰ্চৰ দিনা তেৱেঁই প্ৰথম বাংলাদেশৰ স্বাধীনতা লাভৰ ঘোষণা চট্টগ্ৰামৰ কালুৰঘাট অনাতাঁৰ কেন্দ্ৰৰ পৰা সম্প্ৰচাৰ কৰিছিল। স্বাধীনতা যুদ্ধৰ পিছত জিয়াউৰ বাংলাদেশ সেনাবাহিনীৰ ব্ৰিগেড কমাণ্ডাৰ হয়, আৰু পিছলৈ বাংলাদেশ সেনাৰ ডেপুটি ছিফ অফ ষ্টাফ আৰু চীফ অফ ষ্টাফ হয়।

## প্ৰাৰম্ভিক জীৱন
১৯৩৬ চনৰ ১৯ জানুৱাৰীত বৰ্তমানৰ বাংলাদেশৰ বগৰা জিলাৰ অন্তৰ্গত গাবতলীৰ বাগবাৰী গাঁৱৰ এটা বঙালী মুছলমান মণ্ডল পৰিয়ালত জিয়াউৰ ৰহমানৰ জন্ম হৈছিল। তেওঁৰ পিতৃৰ নাম আছিল মনছুৰ ৰহমান আৰু তেওঁ এজন ৰসায়নবিদ আছিল। তেওঁ কাগজ আৰু চিয়াঁহীৰ ৰসায়ন বিশেষজ্ঞ হিচাপে কলকাতাৰ ৰাইটাৰ্ছ বিল্ডিঙৰ চৰকাৰী বিভাগত কাম কৰিছিল।

জিয়াউৰ ৰহমান তেওঁৰ জন্মস্থান বাগবাৰীতে ডাঙৰ-দীঘল হৈছিল আৰু বগৰা জিলা বিদ্যালয়ত শিক্ষা জীৱন আৰম্ভ কৰিছিল। আহমেদ কমল (মৃত্যু ২০১৭) আৰু খলিলুৰ ৰহমান (মৃত্যু ২০১৪) নামৰ তেওঁৰ দুজন ভায়েক আছিল।

১৯৪৬ চনত পিতৃ মনছুৰ ৰহমানে জিয়াউৰ ৰহমানক কলিকতাৰ হেয়াৰ স্কুলত নামভৰ্তি কৰি দিছিল আৰু ১৯৪৭ চনত ভাৰতত ব্ৰিটিছ সাম্ৰাজ্য অন্ত পৰা আৰু ভাৰত আৰু পাকিস্তান বিভাজন হোৱালৈকে তাতেই তেওঁ অধ্যয়ন কৰিছিল। ইয়াৰ পিছত তেওঁ কৰাচী একাডেমী স্কুলত নামভৰ্তি কৰে। সেই বিদ্যালয়ৰ পৰাই তেওঁ ১৯৫২ চনত সন্মানসহকাৰে মাধ্যমিক শিক্ষা সমাপ্ত কৰে আৰু তাৰ পিছত ১৯৫৩ চনত কৰাচীৰ ডি.জে. কলেজত নামভৰ্তি কৰে। ১৯৫৩ চনত তেওঁ পাকিস্তানী সেনাৰ অফিচাৰ কেডেট হিচাপে কাকুল মিলিটেৰী একাডেমীত যোগদান কৰে।

## মৃত্যু
১৯৮১ চনৰ ৩০ মে’ তাৰিখে চট্টগ্ৰামত এদল বাংলাদেশী সেনা বিষয়াই জিয়াউৰ ৰহমানক গুলিয়াই হত্যা কৰে। সেইদিনা তেওঁ ৰাজনৈতিক দল বিএনপিৰ স্থানীয় নেতাসকলৰ মাজত সংঘৰ্ষৰ মধ্যস্থতা কৰিবলৈ চট্টগ্ৰামলৈ গৈছিল। ৩০ মে’ৰ নিশা সেনা বিষয়াৰ এটা দলে চট্টগ্ৰামৰ চাৰ্কিট হাউচ দখল কৰি গুলিবৰ্ষণ আৰম্ভ কৰে। ফলত জিয়াউৰ ৰহমান নিহত হয়।

## তথ্য সংগ্ৰহ

শ্ৰেণী:বাংলাদেশৰ ব্যক্তি
শ্ৰেণী:বাংলাদেশৰ ৰাষ্ট্ৰপতি
আলিবৰ্দি খান

**আলিবৰ্দি খান** (১৬৭১ – ৯ এপ্ৰিল ১৭৫৬) ১৭৪০ চনৰ পৰা ১৭৫৬ চনলৈকে বংগৰ নবাব আছিল। তেওঁ ১৭৪০ চনত নবাবৰ নাচিৰি বংশক ওফোৰাই সৰফৰাজ খানক পৰাস্ত কৰে আৰু নিজে ক্ষমতা দখল কৰে। 

আলিবৰ্দিৰ ৰাজত্বকালৰ বেছিভাগ সময় তেওঁ সঘনাই ৰঘুজী ভোঁছলেৰ অধীনত হোৱা মাৰাঠা আক্ৰমণৰ সম্মুখীন হ’ব লগা হয়, যাৰ ফলত ১৭৫১ চনত হোৱা এক শান্তিচুক্তি মতে উৰিষ্যা প্ৰদেশ এৰি দিবলগীয়া হয়। তদুপৰি তেওঁ বিহাৰৰ বিচ্ছিন্নতাবাদী বিদ্ৰোহৰ লগতে নাতি ছিৰাজ উদ-দৌল্লাৰ বিদ্ৰোহৰো সম্মুখীন হ’বলগীয়া হৈছিল যদিও এইবোৰ দমন কৰা হৈছিল। 

আলিবৰ্দি খানে তেওঁৰ ৰাজত্বকালৰ শেষ সময়খিনি বংগদেশ পুনৰ নিৰ্মাণৰ কামত ব্যস্ত থাকে। তেওঁ কলাৰ পৃষ্ঠপোষক আছিল আৰু মুৰ্ছিদ কুলী খানৰ নীতি পুনৰ আৰম্ভ কৰিছিল। উপমহাদেশখনৰ ইউৰোপীয় শক্তিসমূহৰ সৈতে তেওঁ ৰাজনৈতিকভাৱে নিৰপেক্ষ স্থিতি বজাই ৰাখিছিল আৰু তেওঁৰ শাসনাধীন এলেকাত তেওঁলোকৰ মাজত সকলো অন্তৰ্যুদ্ধ ৰোধ কৰিছিল। তেওঁৰ পিছত ১৭৫৬ চনত ছিৰাজ উদ-দৌল্লা ৰাজপাটত বহে। 
​
## আদি জীৱন
আলিবৰ্দি খানৰ আচল নাম আছিল মিৰ্জা বাণ্ডে বা মিৰ্জা মহম্মদ আলী। তেওঁ ডেক্কানী লোক আছিল আৰু জন্ম হৈছিল ১৬৭৬ চনত। তেওঁৰ পিতৃ, মোগল সম্ৰাট ঔৰংজেৱৰ এজন তোলনীয়া ভাতৃৰ পুত্ৰ মিৰ্জা মহম্মদ মাদানীয়ে নিজেই পিছৰজন পুত্ৰ আজম শ্বাহৰ অধীনত এজন বিষয়া হিচাপে নিজৰ কৰ্মজীৱন আৰম্ভ কৰিছিল। মহম্মদ আলীৰ মাতৃ আছিল ইৰাণৰ তুৰ্কমেন আফশ্বাৰ জনগোষ্ঠী খোৰাছানৰ বংশৰ এগৰাকী ডেক্কানী মুছলমান। তেওঁৰ পৰাই মহম্মদ আলিৰ ছুজা-উদ্-দিন মহম্মদ খান নামৰ এজন ভতিজা সম্পৰ্কীয় ভায়েক আছিল, যি মিৰ্জা ডেক্কানী নামেৰে পৰিচিত৷ পিতৃৰ দৰেই তেওঁ আৰু তেওঁৰ ডাঙৰ ভাতৃ মিৰ্জা আহমেদ (পিছলৈ হাজী আহমেদ নামেৰে পৰিচিত) আজম শ্বাহৰ সহানুভূতি লাভ কৰিছিল। মহম্মদ আলীক ফিলখানা (হাতী-শাল)ৰ অধীক্ষক হিচাপে নিযুক্তি দিয়াৰ লগতে জৰ্ডোজখানা(এম্ব্ৰয়ডাৰী কাপোৰ বিভাগ)ৰ দায়িত্বও দিয়া হৈছিল। কিন্তু ১৭০৭ চনত আজম শ্বাহৰ মৃত্যুৰ পিছত পৰিয়ালটো দৰিদ্ৰতাত পৰিল। তেতিয়া তেওঁলোকৰ আত্মীয় উপ-ৰাজ্যপাল ছুজা-উদ্-দিনৰ অধীনত উৰিষ্যাৰ কটকলৈ প্ৰব্ৰজন কৰে। কৰ্মসংস্থাপন বিচাৰি পোৱাৰ পিছত মহম্মদ আলী আৰু মিৰ্জা আহমেদে চৰকাৰক সমৰ্থন কৰাত নিজকে সক্ষম বুলি প্ৰমাণ কৰে, পিছলৈ আনকি ছুজা-উদ্-দিনক বংগৰ নবাব হোৱাতো সহায় কৰে।
​
## ক্ষমতা লাভ
১৭২৮ চনত ছুজা-উদ্-দিনে মহম্মদ আলীক ৰাজমহলৰ ফৌজদাৰ(জেনেৰেল) পদলৈ পদোন্নতি দিয়ে আৰু তেওঁক আলিবৰ্দি খান উপাধি প্ৰদান কৰে। ১৭৩৩ চনত তেওঁক বিহাৰৰ *নাইব নাজিম* (ডেপুটি চুবেদাৰ) হিচাপে নিযুক্তি দিয়া হয়। এবছৰৰ পাছত ছুজা-উদ। -দিনৰ দ্বাৰা তেওঁ ছুজা উল-মুলক (দেশৰ নায়ক), হাচেম উদ্-দৌলা(ৰাজ্যৰ সশস্ত্ৰ শক্তি) আৰু মহাবাত জং (যুদ্ধত আতংক) উপাধি আৰু পাঁচ হাজাৰী মনচবদাৰ (৫০০০ৰ পদবীধাৰী) পদবী লাভ কৰে আৰু আজিমাবাদলৈ উভতি যায়। 

আলিবৰ্দিয়ে ইয়াতকৈয়ো ডাঙৰ কৰ্তৃত্বৰ আকাংক্ষা কৰিছিল। ১৭৪০ চনৰ ১০ এপ্ৰিলত গিৰিয়া যুদ্ধত তেওঁ ছুজা উদ্-দিনৰ উত্তৰাধিকাৰী চৰফৰাজ খানক পৰাস্ত কৰি হত্যা কৰে। এইদৰে তেওঁ বংগ আৰু বিহাৰক নিজৰ হাতৰ মুঠিলৈ আনিলে। তাৰ পিছত ১৭৪১ চনৰ ৩ মাৰ্চত উৰিষ্যাৰ উপ-ৰাজ্যপাল তথা সৰফৰাজ খানৰ আত্মীয় ৰুস্তম জঙক ফুলৱাৰিয়ান যুদ্ধত পৰাস্ত কৰে। এইদৰে, উৰিষ্যাও আলিবৰ্দিৰ নিয়ন্ত্ৰণলৈ আহিল। আলিবৰ্দি খানে মিৰ্জা বাকিৰ খানৰ নেতৃত্বত উৰিষ্যাত হোৱা বিদ্ৰোহক পৰাস্ত কৰে আৰু দ্বিতীয়বাৰ উৰিষ্যা আক্ৰমণ কৰি বৰহা ছৈয়ীদসকলক অতি কষ্টেৰে বশ কৰে, আৰু এজন সাহসী যোদ্ধা শ্বেইখ মাছুমক শাসনকৰ্তা হিচাপে নিযুক্তি দিয়ে।

## তথ্য সূত্ৰ

শ্ৰেণী:মোগল সাম্ৰাজ্য
বিশাল মিশ্ৰা (সুৰকাৰ)

**বিশাল মিশ্ৰা** এগৰাকী ভাৰতীয় সংগীত সুৰকাৰ আৰু নেপথ্য কণ্ঠশিল্পী। তেওঁ প্ৰথমে ডিডি নেচনেলত সম্প্ৰচাৰিত এটি ৰিয়েলিটি শ্ব’ত অভিনয় কৰিছিল। সংগীত জগতৰ প্ৰাৰম্ভিক দিনবোৰত মিশ্ৰাক পৰিচালনা কৰিছিল যতীন–ললিত সুৰকাৰ যুটিৰ ললিত পণ্ডিতে।

মিশ্ৰই ২০১৬ চনত তামিল ছবি *দেৱী*ৰ জৰিয়তে সুৰকাৰ হিচাপে সংগীত জগতত আত্মপ্ৰকাশ কৰিছিল। ২০১৭ চনত তেওঁ আতিফ আচলমে গোৱা "জানে দে" গীতটো ৰচনা কৰে, যিটো *কাৰিব কাৰিব চিংগেল*ৰ চাউণ্ডট্ৰেকত বৈশিষ্ট্যযুক্ত গীত আছিল। মিশ্ৰাই *মুন্না মাইকেল*ৰ বাবেও গীত ৰচনা কৰিছিল, যিটোৱে বলিউডত তেওঁৰ অভিষেক ঘটায়, ইয়াৰ পিছত তেওঁ মাৰাঠী ছবি *এফ ইউ: ফ্ৰেণ্ডশ্বিপ আনলিমিটেড*ৰ বাবেও গীত ৰচনা কৰিছিল। তেওঁ *য়ামলা পাগলা দীৱানা ফিৰ ছে*ৰ বাবে "ৰাফতা ৰাফতা মেডলী" শীৰ্ষক গীতটি ৰচনা কৰিছিল, যিয়ে তেওঁৰ ২০১৮ চনৰ প্ৰথম প্ৰকল্পটো চিহ্নিত কৰিছিল।

তেওঁৰ সেই মিউজিক ভিডিঅ’টোত খানক বিশেষ ৰূপত দেখা গৈছিল; ইয়াৰ পিছত মিশ্ৰাই একচন ছবি *ৰেচ ৩*ৰ বাবে ৰোমান্টিক গীত "চেলফিছ"ত কন্ঠ দিছিল, যিটো খানে ৰচনা কৰিছিল। একে বছৰতে কৰিণা কাপুৰ, সোণম কাপুৰ, স্বৰা ভাস্কৰ আৰু শিখা তালছানিয়া অভিনীত *ৱীৰে দি ৱেডিঙ*ৰ টাইটেল ট্ৰেকটোও তেওঁ ৰচনা কৰে।

চলমান খানৰ দ্বাৰা প্ৰযোজিত ২০১৯ বৰ্ষৰ ৰোমান্টিক নাটক *নোটবুক*ত গীত আৰু স্কোৰৰ বাবে একক সুৰকাৰ হিচাপে মিশ্ৰাই প্ৰথম কাম কৰিছিল। *কবীৰ সিঙ*ৰ হিট গীত "কেইছে হুয়া"ৰ জৰিয়তে তেওঁ খ্যাতি অৰ্জন কৰিছিল। ইয়াৰ পিছত তেওঁ অনুৰাগ কাশ্যপৰ প্ৰযোজিত শ্বুটাৰ দাদিছৰ জীৱনৰ ওপৰত নিৰ্মিত বায়’পিক *সান্দ কি আংখ*ৰ বাবে এটা চাউণ্ডট্ৰেক তেওঁ প্ৰস্তুত কৰে।

২০২০ চনত মিশ্ৰই মুক্তি দিয়ে "মাঞ্ঝা" নামৰ গীতটি, য'ত আয়ুষ শৰ্মা আৰু সাই মঞ্জৰেকাৰে অভিনয় কৰিছিল। বলীউডৰ অভিনেতা অক্ষয় কুমাৰ আৰু জেকী ভগনানী অভিনীত "ফিৰ মুস্কুৰায়েগা ইণ্ডিয়া" গীতটোৰ ৰচনা কাৰ্যতো তেওঁ জড়িত আছিল।

## প্ৰাথমিক জীৱন
উত্তৰ প্ৰদেশৰ উন্নাও চহৰত মিশ্ৰাই জন্মগ্ৰহণ কৰিছিল। লক্ষ্ণৌ চহৰত তেওঁ শিক্ষা গ্ৰহণ কৰিছিল।

## ডিস্ক'গ্ৰাফী
### চলচ্চিত্ৰৰ গীত

### একক গীত
* "আয়ে জিন্দগী" (২০১৮)
* "মুস্কুৰায়েগা ইণ্ডিয়া" (২০২০)
* "আজ ভি" (২০২০)
* "মঞ্জা" (২০২০)
* "চান্দ কহা সে লাওগী" (২০২০)
* "তু ভি সতায় যায়েগা" (২০২১)
* "দিলদাৰ" (২০২২)
* "জিহাল ই মিছকিন" (২০২৩)

## প্ৰশংসা

## তথ্য উৎস

## বাহ্যিক সংযোগ

* 
* 

শ্ৰেণী:ভাৰতীয় কণ্ঠশিল্পী
শ্ৰেণী:ভাৰতীয় সংগীতজ্ঞ
শ্ৰেণী:জীৱিত ব্যক্তি
শ্ৰেণী:উত্তৰ প্ৰদেশ
শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
শ্ৰেণী:ফিল্মফেয়াৰ বঁটা বিজয়ী
বগা হাতী

**বগা হাতী**() সাধাৰণ হাতীৰেই এটা প্ৰকাৰ, যাৰ ৰং বগা আৰু ইয়াক পৃথিৱীৰ ঠাই বিশেষে পোৱা যায়। আফ্ৰিকা, ম্যানমাৰ আদি ঠাইত বগা হাতী পোৱা যায়। মান দেশৰ ৰজাই বগা হাতী পালন কৰাৰ কথা জনা যায়।

ভাষাৰ ব্যৱহাৰত প্ৰায়ে “বগা হাতী’’ বাক্যাংশ খণ্ড বাক্য হিচাপে ব্যৱহাৰ কৰা হয়। যেনে, এনে এটা সম্পত্তি, যাক মালিকে পেলাই দিবও নোৱাৰে আৰু ৰক্ষণাবেক্ষণৰ খৰচৰ লগত ইয়াৰ উপযোগিতা সমানুপাতিক নহয়। আধুনিক ব্যৱহাৰত ই ব্যয়বহুল বুলি বিবেচিত কিন্তু ইয়াৰ মূলধন (অধিগ্ৰহণ) আৰু পৰিচালনা (ৰক্ষণাবেক্ষণ) খৰচৰ তুলনাত সমতুল্য উপযোগিতা বা মূল্য নথকা কোনো বস্তু, নিৰ্মাণ প্ৰকল্প, আঁচনি, ব্যৱসায়িক উদ্যোগ, সুবিধা আদি বৰ্ণনা কৰিবলৈ ব্যৱহাৰ কৰা ই এক উপমা উপমা।

## ইতিহাস
 
বাৰ্মা, থাইলেণ্ড (চিয়াম), লাওছ আৰু কম্বোডিয়া আদি কৰি দক্ষিণ-পূব এছিয়াৰ ৰজাসকলে পুহি ৰখা পবিত্ৰ বগা হাতীবোৰৰ পৰা এই শব্দটোৰ উৎপত্তি হৈছে। এটা বগা হাতী এটাৰ অধিকাৰী হোৱাটো থাইলেণ্ড আৰু বাৰ্মাত এতিয়াও ৰাজ্যখন শান্তি আৰু সমৃদ্ধিৰ দ্বাৰা ধন্য হোৱা আৰু ৰজাই ন্যায় আৰু ক্ষমতাৰে ৰাজত্ব কৰাৰ চিন হিচাপে গণ্য কৰা হয়। যিয়ে এনে আকাৰৰ এক বিশেষ জন্তুৰ মালিক, সেইজন ব্যক্তিকেই অগাধ ধন-সম্পত্তিৰ অধিকাৰী বুলি ভবা হৈছিল। ৰজাসকলে প্ৰায়ে তেওঁলোকৰ আনুষ্ঠানিক পৰিচয়সূচক চিনাকিত বগা হাতী থকাৰ কথা উল্লেখ কৰিছিল।যিহেতু জন্তুবোৰক পবিত্ৰ বুলি গণ্য কৰা হৈছিল আৰু আইনে ইহঁতক সাধাৰণ শ্ৰমৰ পৰা ৰক্ষা কৰিছিল, সেয়েহে ৰজাৰ পৰা বগা হাতী উপহাৰ পোৱাটো একেলগে আশীৰ্বাদ আৰু অভিশাপ আছিল। ই আশীৰ্বাদ আছিল, কাৰণ জন্তুটো পৱিত্ৰ আৰু ৰজাৰ অনুগ্ৰহৰ চিন; আনহাতে ই অভিশাপ, কাৰণ গ্ৰহণকাৰীৰ হাতত এতিয়া এটা মূল্যবান জন্তু আছে যিটো তেওঁ এৰি দিবও নোৱাৰে আৰু বেছিকৈ কামতো ব্যৱহাৰ কৰিব নোৱাৰে। পশ্চিমীয়া দেশসমূহত পূৰণ কৰিব নোৱাৰা ব্যয়বহুল বোজাৰ সৈতে জড়িত বিষয়ত "বগা হাতী" শব্দটো প্ৰথমবাৰৰ বাবে ১৭ শতিকাত ব্যৱহাৰ কৰা হৈছিল আৰু ১৯ শতিকাৰ পৰা ইয়াৰ প্ৰচলন হৈছিল। এটা সূত্ৰৰ মতে এই “বগা হাতী’’ শব্দাংশ জনপ্ৰিয় কৰা হৈছিল *পি টি বাৰ্নাম*ৰ *টৌং টালৌং* নামৰ হাতী এটাৰ অভিজ্ঞতাৰ পৰা, যিটোক তেওঁ "বাৰ্মাৰ পবিত্ৰ বগা হাতী" বুলি ক্ৰয় কৰিছিল। বহু কষ্ট আৰু বহু খৰচৰ অন্তত অৱশেষত বাৰ্নামে চিয়ামৰ ৰজাৰ পৰা জন্তুটো লাভ কৰিলে, আৰু আৱিষ্কাৰ কৰিলে যে, তেওঁ কিনা "বগা হাতী"টো আচলতে এটা লেতেৰা ধূসৰ ৰঙৰ আৰু গাত কেইটামান গোলাপী দাগ থকা। ঊনবিংশ শতিকাৰ মাজভাগৰ পৰা "বগা হাতী" আৰু "বগা হাতীৰ উপহাৰ" এই আপ্তবাক্যসমূহ সাধাৰণভাৱে প্ৰচলিত হয়। এই বাক্যাংশ বিংশ শতিকাৰ আৰম্ভণিতে "বগা হাতী বিনিময়" আৰু "বগা হাতী বিক্ৰী"ৰ লগত জড়িত আছিল। বহুতো গীৰ্জাৰ বজাৰত "বগা হাতী বিক্ৰী" অনুষ্ঠিত হৈছিল য'ত দাতাসকলে তেওঁলোকৰ আপদসমূহ বজাৰত উলিয়াই দিছিল, যাৰ ফলত "এজনৰ গলগ্ৰহ আন এজনৰ সম্পদ" হৈ পৰিছিল আৰু তেতিয়াৰ পৰাই এই প্ৰসংগত এই শব্দটো ব্যৱহাৰ কৰা হৈছিল। আধুনিক সময়ত এই শব্দটোৱে এতিয়া প্ৰায়ে অতি ব্যয়বহুল বিল্ডিং প্ৰকল্পৰ কথা বুজায়, যিটোৰ কাৰ্য নিজে সম্পাদন কৰিব নোৱাৰে বা ৰক্ষণাবেক্ষণ দিয়া অতি ব্যয়বহুল হৈ পৰে। উদাহৰণস্বৰূপে বিমানবন্দৰৰ দৰে সন্মানীয় কিন্তু অ-অৰ্থনৈতিক আন্তঃগাঁথনি প্ৰকল্প, নদীবান্ধ, দলং,, বৃহৎ শ্বপিং মল, আৰু ফুটবল ষ্টেডিয়ামবোৰ।

​১৯০২ চনতজন মেকগ্ৰ’ৱে আমেৰিকান অকলেণ্ড এথলেটিকছ বেছবল দলটোক অৱজ্ঞা কৰি "বগা হাতী" বুলি বৰ্ণনা কৰাৰ প্ৰতিবাদস্বৰূপ, ১৯০২ চনৰ পৰাই দলটোৱে এটা বগা হাতীক তেওঁলোকৰ দলীয় প্ৰতীক হিচাপে আৰু সাধাৰণতে ইয়াক মূল বা বিকল্প ল'গ' হিচাপে ব্যৱহাৰ কৰি আহিছে।

## তথ্য সূত্ৰ

শ্ৰেণী:ব্যাকৰণ
কঠালগুৰি তাপ বিদ্যুৎ কেন্দ্ৰ

**কঠালগুৰি তাপ বিদ্যুৎ কেন্দ্ৰ** বা আধিকাৰিক ভাবে **অসম গেছ ভিত্তিক শক্তি কেন্দ্ৰ** () অসমৰ ডিব্ৰুগড় জিলাৰ বকুলনিত অৱস্থিত তাপ বিদ্যুৎ কেন্দ্ৰ। এই সংযুক্ত চক্ৰ গেছ টাৰ্বাইন প্ৰকল্পটো নীপকোৰ অধীনত। এই প্ৰকল্প জাপানৰ বহিঃৰাজ্য অৰ্থনৈতিক সহযোগিতা পুঁজিৰ সৈতে দ্বিপাক্ষিক ঋণ ব্যৱস্থাৰ অধীনত ৩৭.২৭২ বিলিয়ন য়েনৰ ঋণৰ সহায়ত ইয়াৰ আংশিক বিত্তীয় সাহায্য প্ৰদান কৰা হৈছে। ইয়াত উজনি অসমৰ তৈলক্ষেত্ৰত উপলভ্য প্ৰাকৃতিক গেছ প্ৰধান ইন্ধন হিচাপে ব্যৱহাৰ কৰা হয়। 

শক্তি কেন্দ্ৰটোত ৬টা গেছ টাৰ্বাইন আছে আৰু ইয়াৰ লগত জড়িত বৰ্জিত তাপ উদ্ধাৰ বয়লাৰ আৰু ৩টা ভাপ টাৰ্বাইন আছে। এই টাৰ্বাইনবোৰ মডিউলাৰ ধৰণেৰে সজোৱা হৈছে। এটা মডিউলত সংশ্লিষ্ট বৰ্জিত তাপ উদ্ধাৰ বয়লাৰ আৰু ১টা ভাপ টাৰ্বাইনৰ সৈতে ২টা গেছ টাৰ্বাইন থাকে।

## বিৱৰণ
অসম গেছ ভিত্তিক শক্তি প্ৰকল্প ভাৰত চৰকাৰ শক্তি মন্ত্ৰালয়ৰ অন্তৰ্গত কেন্দ্ৰীয় ৰাজহুৱা খণ্ডৰ উদ্যোগ নীপকোয়ে পৰিচালনা কৰে। মিনিৰত্ন শ্ৰেণীৰ উদ্যোগ নীপকো ভাৰতৰ মহাৰত্ন শ্ৰেণীৰ উদ্যোগ ৰাষ্ট্ৰীয় তাপ শক্তি নিগম (NTPC)ৰ অন্তৰ্ভুক্ত সহায়ক কোম্পানী। ইয়াত মূলত প্ৰাকৃতিক গেছ ইন্ধন হিচাপে ব্যৱহাৰ কৰা হয়। উজনি অসমৰ অইল ইণ্ডিয়া লিমিটেডৰ তৈলক্ষেত্ৰ সমূহৰ পৰা ইয়ালৈ প্ৰাকৃতিক গেছ যোগান ধৰা হয়। ইয়ালৈ যোগান ধৰা গেছৰ পৰিমাণ প্ৰতিদিনে ১.৪ মিলিয়ন মেট্ৰিক ষ্টেণ্ডাৰ্ড ঘনমিটাৰ ± ১৫%। ইয়াৰ প্ৰয়োজনীয় পানী বুঢ়ীদিহিং নদীৰ পৰা যোগান ধৰা হয়। প্ৰতি ঘণ্টাত ইয়াত ১৬০০ ঘনমিটাৰ পানী ব্যৱহৃত হয়। ইয়াত ব্যৱহাৰ কৰা টাৰ্বাইনৰ প্ৰকাৰ একক চিলিণ্ডাৰ ফ্ৰেম-VI আৰু জেনেৰেটৰ প্ৰকাৰ ২ মেৰু নলাকাৰ ঘূৰ্ণক। অসম গেছ ভিত্তিক শক্তি প্ৰকল্পৰ প্ৰথম দুটা গেছ টাৰ্বাইন ১৯৯৫ চনৰ ৫ জানুৱাৰী তাৰিখে কমিছন কৰা হৈছিল। একে বছৰৰ ৭ আৰু ৮ জানুৱাৰী তাৰিখে আন দুটা গেছ টাৰ্বাইন কমিছন কৰা হৈছিল। ১৯৯৭ চনৰ ৪ জানুৱাৰী তাৰিখে অন্তিম দুটা গেছ টাৰ্বাইন কমিছন কৰা হৈছিল। বাকী তিনিটা ভাপ টাৰ্বাইন ১৯৯৯ চনৰ ৪ জানুৱাৰী তাৰিখে কমিছন কৰা হৈছিল। 

এই শক্তি কেন্দ্ৰৰ ক্ষমতা ২৯১ মেগাৱাট। ইয়াৰে ছয়টা গেছ টাৰ্বাইনৰ প্ৰতিটোৰে ক্ষমতা ৩৩.৫০ মেগাৱাট আৰু তিনিটা ভাপ টাৰ্বাইনৰ প্ৰতিটোৰে ক্ষমতা ৩০.০০ মেগাৱাট।এই শক্তি কেন্দ্ৰত উৎপাদিত বিদ্যুৎ ২২০ কিলোভল্ট ডি/চি লাইন এটা মিছালৈ আৰু এটা মৰিয়নীলৈ,২২০ কিলোভল্ট এছ/চি কঠালগুৰি-তিনিছুকিয়া লাইন আৰু ২২০ কিলোভল্ট এছ/চি কঠালগুৰি-দেওমালি লাইনৰ সহায়ত অঞ্চলটোত বিতৰণ কৰা হয়। 

অসম গেছ ভিত্তিক বিদ্যুৎ কেন্দ্ৰক ২০০২ চনত ভাৰত চৰকাৰৰ শক্তি মন্ত্ৰালয়ে "উৎকৃষ্টতাৰ কেন্দ্ৰ" হিচাপে ঘোষণা কৰে। 

## অৱস্থান
এই শক্তি উৎপাদন কেন্দ্ৰটো ডিব্ৰুগড় জিলাৰ দুলীয়াজানৰ নিকটৱৰ্তী বকুলনি গাঁৱত অৱস্থিত। ই তিনিচুকীয়া ৰেলৱে ষ্টেচনৰ পৰা প্ৰায় ৩৫ কিলোমিটাৰ আৰু দুলীয়াজান ৰেলৱে ষ্টেচনৰ পৰা ১৪ কিলোমিটাৰ দূৰত্বত অৱস্থিত। সেইদৰে ইয়াৰ পৰা তিনিচুকীয়া এ এছ টি চি বাছ ষ্টেণ্ডৰ পৰা ৩২ কিলোমিটাৰ আৰু দুলীয়াজান এ এছ টি চি বাছ ষ্টেণ্ডৰ পৰা ১২ কিলোমিটাৰ দূৰত্বত অৱস্থিত। নিকটৱৰ্তী বিমানবন্দৰ হৈছে ৬৪ কিলোমিটাৰ দূৰত্বত অৱস্থিত ডিব্ৰুগড় বিমানবন্দৰ। 

## তথ্য উৎস

শ্ৰেণী:অসমৰ উদ্যোগ
শ্ৰেণী:ডিব্ৰুগড় জিলা
শুধু তোমাৰই জন্য

***শুধু তোমাৰই জন্য*** (; ) হৈছে বীৰছা দাসগুপ্তৰ দ্বাৰা পৰিচালিত ২০১৫ বৰ্ষৰ ভাৰতীয় বাংলা ভাষাৰ এখন ৰোমান্টিক নাট্য চলচ্চিত্ৰ৷ শ্ৰী ভেংকটেশ ফিল্মছে ছবিখনৰ প্ৰযোজনা কৰিছে। ছবিখনত মুখ্য চৰিত্ৰত অভিনয় কৰিছে দেব, শ্ৰাবন্তী চট্টোপাধ্যায়, সোহম আৰু মিমি চক্ৰৱৰ্তীয়ে। ই ২০১৩ চনৰ তামিল ছবি *ৰাজা ৰাণী*ৰ পুনৰ্নিৰ্মাণ। ২০০৭ চনত নিৰ্মিত *মিলানা* নামৰৰ কন্নড় ছবিখন ইয়াৰ পৰা অনুপ্ৰাণিত বুলি কোৱা হৈছিল যিটো বাংলা ভাষাত *কি কৰে তোকে বলবো* নামেৰে পুনৰ নিৰ্মাণ কৰা হৈছে। *শুধু তোমাৰই জন্য* মুক্তি পোৱাৰ চাৰি মাহৰ পিছত এই ছবিখন মুক্তি পাইছিল।

## কলা-কুশলী
* দেব - আদি সেন
* শ্ৰাবন্তী চট্টোপাধ্যায় - নয়নতৰা সেন
* সোহম চক্ৰৱৰ্তী - ছিৰাজ চৌধুৰী
* মিমি চক্ৰৱৰ্তী - কলি
* বিশ্বনাথ বসু - চন্দন
* স্নেহা চট্টোপাধ্যায় - শ্ৰীতমা 
* অৰিন্দম শীল - নয়নতৰাৰ পিতৃ
* সুপ্ৰিয় দত্ত - ছিৰাজৰ পিতৃ
* খৰাজ মুখোপাধ্যায় - কংশ মামা, চন্দনৰ মামা
* কাঞ্চন মল্লিক - ৰোহন 
* পল্লৱী চট্টোপাধ্যায় - নয়নতৰাৰ পেহী
* মানসী সিনহা - কংশৰ পত্নী
* অসীম ৰায় চৌধুৰী - চপল
* প্ৰদীপ ধৰ - ভভ
* নীলাঞ্জন দত্ত
* পোদ্দানৱ দাসগুপ্ত
* দেবপ্ৰতীম দাসগুপ্ত - ছোটো ভণ্ডা
* তৃণা সাহা - আদিৰ আত্মীয়

## ৰেটিং আৰু সমালোচকৰ মানংক
* আনন্দলোক আলোচনী - ৪.২৫/৫
* আইএমডিবি - ৭.৬/১০

## সংগীত
ছবিখনৰ সংগীত পৰিচালনা কৰিছিল অৰিন্দম চেটাৰ্জীয়ে। এই ছবিখনৰ তামিল সংস্কৰণৰ পৰা *হে বেবী* শীৰ্ষক গীতটো *দেখতে বৌ বৌ* পুনৰ নিৰ্মাণ কৰা হৈছিল। ছবিখনৰ সকলোবোৰ গীতক হিট ঘোষণা কৰা হৈছিল। *এগিয়ে দে* শীৰ্ষক গীতটোও *কামিং হ'ম* নামৰ গীত এটাৰ পৰা অনুপ্ৰাণিত।

## তথ্য উৎস

## বাহ্যিক সংযোগ
* 

শ্ৰেণী:২০১৫ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:ভাৰতৰ চলচ্চিত্ৰ
শ্ৰেণী:বাংলা ভাষাৰ ভাৰতীয় চলচ্চিত্ৰ
দৰ্শনা বণিক

** 
**দৰ্শনা বনিক''' এগৰাকী ভাৰতীয় মডেল আৰু অভিনেত্ৰী যি প্ৰাথমিকভাৱে বাংলা চলচ্চিত্ৰ উদ্যোগৰ বাবে কাম কৰে। তেওঁ কালাৰ্ছ (আলোচনী), ভোডাফোন আৰু বৰোলাইনৰ দৰে বিভিন্ন ব্ৰেণ্ডৰ মডেল আৰু ব্ৰেণ্ড এম্বেচেডৰ হিচাপে কৰ্মজীৱন আৰম্ভ কৰিছিল।

## প্ৰাৰম্ভিক জীৱন
দৰ্শনা বনিকৰ জন্ম ভাৰতৰ পশ্চিম বংগত হৈছিল। তেওঁ ইষ্ট কলিকতা গাৰ্লছ কলেজৰ পৰা স্নাতক ডিগ্ৰী আৰু ৰবীন্দ্ৰ ভাৰতী বিশ্ববিদ্যালয়ৰ পৰা স্নাতকোত্তৰ ডিগ্ৰী সম্পূৰ্ণ কৰিছিল। তাই যেতিয়া ছাত্ৰী আছিল তেতিয়া মডেলিং আৰম্ভ কৰিছিল।

দৰ্শনা বনিকে ২০২৩ চনৰ ১৫ ডিচেম্বৰত অভিনেতা সৌৰভ দাসক বিয়া কৰাইছিল।

## ফিল্মোগ্ৰাফী

## ৱেব সিৰিজ

## টেলিভিছন

## তথ্যসূত্ৰ

## বাহ্যিক সংযোগসমূহ
* 
* 
* 

শ্ৰেণী:বঙালী ব্যক্তি
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:পশ্চিমবঙ্গৰ ব্যক্তি
পাৰব না আমি ছাড়তে তোকে

***পাৰব না আমি ছাড়তে তোকে*** (অনু. মই তোক এৰিব নোৱাৰো) হৈছে ৰাজ চক্ৰৱৰ্তীৰ দ্বাৰা পৰিচালিত, ২০১৫ বৰ্ষৰ ভাৰতীয় বাংলা ভাষাৰ এখন ৰোমাণ্টিক কমেডী চলচ্চিত্ৰ। ছবিখন প্ৰযোজনা কৰিছে শ্ৰী ভেংকটেশ ফিল্মছ আৰু সুৰিন্দৰ ফিল্মছে। এই ছবিখন ২০১৩ চনৰ তেলেগু ছবি *উয়্যালা জাম্পালা*ৰ পুনৰ্নিৰ্মাণ। ছবিখনত প্ৰেম কাহিনী আৰু পাৰিবাৰিক নাটকৰ চিত্ৰণ কৰা হৈছে – য’ত বনি সেনগুপ্ত আৰু নৱাগতা অভিনেত্ৰী কৌশানী মুখোপাধ্যায়ে মুখ্য চৰিত্ৰত অভিনয় কৰিছে। ছবিখনৰ সংগীত ৰচনা কৰিছে ইন্দ্ৰদীপ দাসগুপ্তই।

## কাহিনীভাগ
গোটেই ছবিখনৰ বৰ্ণনা কৰা হৈছে শিবুৰ দ্বাৰা যিয়ে অপুৰ আগত নিজৰ প্ৰেম স্বীকাৰ কৰিবলৈ উভতিছে। শিবু আৰু অপুৰ শৈশৱৰ পৰাই কাজিয়া আৰম্ভ হয়। অপু শিবুৰ দেউতাকৰ বন্ধুৰ কন্যা। অপুৰ পৰিয়াল আৰু তেওঁৰ পিতৃ-মাতৃয়ে এখন অট্টালিকাত থাকে আনহাতে শিবু আৰু তেওঁৰ বিধৱা মাতৃয়ে অট্টালিকাটোৰ ঠিক কাষতে থকা এখন আধুনিক অথচ স্বাভাৱিক দৃশ্যমান গাঁৱৰ সৰু ঘৰ এটাত থাকে। 

## কলা-কুশলী
* বনি সেনগুপ্ত - শিবনাথ ওৰফে শিবু
* কৌশানী মুখোপাধ্যায় - অপৰ্ণা ৰায় ওৰফে অপু
* স্বস্তিকা দত্ত - অপুৰ বন্ধু
* খৰাজ মুখোপাধ্যায় - অপুৰ পিতৃ
* মৈনাক বন্দোপাধ্যায় - অপুৰ ভুৱা প্ৰেমিক
* তুলিকা বসু - শিবুৰ মাক
* দেবময় মুখোপাধ্যায় - শিবুৰ বন্ধু
* মৌচুমী সাহা - অপুৰ মাক
* পিংকি মল্লিক - অপুৰ গৃহকৰ্মী
* ছন্দা কাৰঞ্জী - অপুৰ আইতা 
* সৌৰভ চট্টোপাধ্যায় - অপুৰ দৰা

## সংগীত

সকলোবোৰ গীতৰ কথা লিখিছে প্ৰসেনে (প্ৰসেনজিৎ মুখোপাধ্যায়) আৰু সকলো সংগীত ৰচনা কৰিছে ইন্দ্ৰদীপ দাসগুপ্তই। 

## তথ্য উৎস

## বাহ্যিক সংযোগ
* 

শ্ৰেণী:২০১৫ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:ভাৰতৰ চলচ্চিত্ৰ
শ্ৰেণী:বাংলা ভাষাৰ ভাৰতীয় চলচ্চিত্ৰ
পীয়েৰ এবেলাৰ্ড

**পীয়েৰ এবেলাৰ্ড** () আছিল মধ্যযুগৰ এগৰাকী ফৰাচী দাৰ্শনিক, বিদ্বান, আগশাৰীৰ যুক্তিবিদ, ধৰ্মতত্ত্ববিদ, কবি আৰু সংগীতজ্ঞ।

দৰ্শন শাস্ত্ৰত, নমিনেলিজ্‌ম আৰু ধাৰণাবাদৰ জৰিয়তে সাৰ্বজনীনতাৰ সমস্যা (Problem of universals) সমাধান কৰাৰ লগতে নীতিশাস্ত্ৰত অভিপ্ৰায়ৰ (Intent in ethics) ওপৰত কৰা যুগান্তকাৰী কামৰ বাবে তেওঁ প্ৰশংসিত। এবেলাৰ্ডক প্ৰায়ে “দ্বাদশ শতিকাৰ ডেকাৰ্টে” বুলি কোৱা হয়। ইয়াৰ উপৰিও তেওঁক ৰুছ’, কাণ্ট আৰু স্পিনোজাৰ পূৰ্বসূৰী বুলিও গণ্য কৰা হয়। তেওঁক কেতিয়াবা আধুনিক অনুভৱবাদৰ মুখ্য অগ্ৰদূত হিচাপেও গণ্য কৰা হয়।

ছাত্ৰী তথা পাছলৈ পত্নী হোৱা ইল’ইজৰ সৈতে এবেলাৰ্ডৰ আবেগিক তথা কৰুণ প্ৰেম আৰু তেওঁলোকৰ মাজত হোৱা চিঠি-পত্ৰৰ আদান-প্ৰদানৰ বাবেহে এবেলাৰ্ড ইতিহাস আৰু জনপ্ৰিয় সংস্কৃতিত বেছি বিখ্যাত। এবেলাৰ্ড নাৰী আৰু তেওঁলোকৰ শিক্ষাৰ ৰক্ষক আছিল। এবেলাৰ্ড আৰু ইল’ইজৰ মাজত হোৱা নিষিদ্ধ মিলনৰ বাবে ইল’ইজৰ খুৰাকে মানুহ পঠিয়াই এবেলাৰ্ডক ভগ্নমুষ্ক কৰি অপুৰুষ কৰি পেলায়। এই পৰিঘটনাৰ পিছত দুয়োজনেই মঠলৈ গৈ অৱসৰ লোৱাৰ পিছতো ইল’ইজে নিজকে তেওঁৰ পত্নী বুলি গণ্য কৰি ৰাজহুৱাভাৱে এবেলাৰ্ডৰ হকে মাত মাতিছিল যেতিয়া তেওঁৰ মতবাদক পোপ ইনোচেণ্ট দ্বিতীয়‌ই নিন্দা কৰিছিল আৰু এবেলাৰ্ডক বিদ্বেষী বুলি গণ্য কৰিছিল।

কেথ’লিক ধৰ্মতত্ত্বত তেওঁ লিম্বোৰ ধাৰণাটোৰ বিকাশৰ বাবে, আৰু প্ৰায়শ্চিত্তৰ নৈতিক প্ৰভাৱ তত্ত্বৰ প্ৰৱৰ্তনৰ বাবে বেছিকৈ পৰিচিত। তেওঁক (হিপ্পোৰ অগষ্টিনৰ সৈতে) আধুনিক আত্ম-প্ৰতিফলিত আত্মজীৱনীকাৰৰ আটাইতকৈ উল্লেখযোগ্য অগ্ৰদূত হিচাপে গণ্য কৰা হয়। তেওঁৰ আত্মজীৱনী “হিষ্ট’ৰিয়া কেলামিটেটাম” আৰু ৰাজহুৱা চিঠি-পত্ৰৰ ব্যাপক বিতৰণৰ জৰিয়তে তেওঁ ভৱিষ্যতৰ এপিষ্ট’লাৰী উপন্যাস আৰু চেলিব্ৰিটি টেল-অলৰ (ব্যক্তিগত তথ্য সদৰি কৰা আত্মজীৱনী) বাবে ভেটি স্থাপন কৰিছিল আৰু শৈলী প্ৰতিষ্ঠা কৰিছিল।

আইনৰ ক্ষেত্ৰত এবেলাৰ্ডে জোৰ দি কৈছিল যে, যিহেতু বিষয়ভিত্তিক অভিপ্ৰায়ে মানুহৰ কাৰ্যৰ নৈতিক মূল্য নিৰ্ধাৰণ কৰে, গতিকে কোনো কাৰ্যৰ আইনী পৰিণতি কেৱল কাৰ্যৰ সৈতে নহয়, সেই ব্যক্তিজনৰ সৈতে জড়িত। এই মতবাদৰ জৰিয়তে এবেলাৰ্ডে মধ্যযুগত ব্যক্তিগত বিষয়ৰ ধাৰণাটোৰ ভেটি স্থাপন কৰিছিল যিটো আধুনিক আইনী নীতি গঢ় দিয়াত গুৰুত্বপূৰ্ণ হৈ পৰিছিল। ইয়াৰ ফলস্বৰূপে অৱশেষত স্কুল অৱ নট্ৰে-ডেম ডি পেৰিছ (পিছলৈ পেৰিছ বিশ্ববিদ্যালয়)ক আইনৰ ক্ষেত্ৰত বিশেষজ্ঞতাৰ বাবে স্বীকৃতি দিয়া হয়।

## তথ্যসূত্ৰ

## বাহ্যিক সংযোগ
* দ্য লেটাৰ্‌ছ অৱ এবেলাৰ্ড এণ্ড ইল’ইজ

শ্ৰেণী:ফ্ৰান্সৰ ব্যক্তি
শ্ৰেণী:ফৰাচী কবি
শ্ৰেণী:দাৰ্শনিক
শ্ৰেণী:যুক্তিবিদ
শ্ৰেণী:ধৰ্মতত্ত্ববিদ
শ্ৰেণী:সংগীতজ্ঞ
শ্ৰেণী:মৃত ব্যক্তি
বগা হাতী (প্ৰাণী)

**বগা হাতী** () (এলবিনো হাতীও) এবিধ বিৰল প্ৰকাৰৰ হাতী, কিন্তু ই এটা সুকীয়া প্ৰজাতি নহয়। ইয়াক প্ৰায়ে বৰফৰ দৰে বগা ৰূপত চিত্ৰিত কৰা হয় যদিও, ইহঁতৰ ছাল সাধাৰণতে কোমল ৰঙা-বাদামী ৰঙৰ আৰু তিতিলে পাতল গোলাপী ৰঙৰ হয়। ইহঁতৰ চকুৰ পতা আৰু ভৰিৰ নখ উজ্জ্বল। পৰম্পৰাগত "বগা হাতী"ক সাধাৰণতে এলবিনো বুলি ভুল বুজা যায়, কিন্তু থাই ভাষাৰ *চাং সামখান* শব্দৰ প্ৰকৃত অনুবাদ হয় 'শুভ হাতী', বগাক বিশুদ্ধতাৰ প্ৰতীক বুলি ধৰা হয়।

২০২৩ চনৰ হিচাপত ম্যানমাৰত দহটা বগা হাতী আছে। থাইলেণ্ডৰ ৰজাই কেইবাটাও বগা হাতীও পুহি ৰাখিছে, ইয়াৰে এঘাৰটা ২০১৬ চনলৈকে জীয়াই আছিল।

## ধৰ্মীয় গুৰুত্ব
### হিন্দু ধৰ্ম
 
হিন্দুৰ পুৰাণত ইন্দ্ৰ দেৱতাৰ বাহন (বৌদ্ধ প্যান্থেয়নত চক্ৰ) হ’ল, উৰণ ক্ষমতা থকা ঐৰাৱত নামৰ বগা হাতী। অসুৰ আৰু দেৱতাসকলে ক্ষীৰসাগৰ মন্থন কৰি বিশ্বব্ৰহ্মাণ্ডৰ সৃষ্টি কৰোঁতে ঐৰাৱতৰো সৃষ্টি হৈছিল। সেয়ে, ঐৰাৱতাক পৱিত্ৰ বগা হাতী হিচাপে চিত্ৰিত কৰা হয় আৰু সাধাৰণতে ভাৰতত ঐৰাৱতৰ চাৰিটা দাঁত থাকে আৰু কেতিয়াবা দক্ষিণ-পূব এছিয়াত পাঁচটা মূৰ থাকে বুলি গণ্য কৰা হয়। বগা হাতীক ঐশ্বৰিক সত্তা হিচাপে পূজা কৰাৰ সময়ত শ্ৰীগজ (আক্ষৰিক অৰ্থত 'শ্ৰীৰ হাতী'), মেঘা (আক্ষৰিক অৰ্থত 'মেঘ'), বা গজ লক্ষ্মী (আক্ষৰিক অৰ্থত 'সকলো হাতীৰ ভিতৰত লক্ষ্মী') বুলি কোৱা হয়।

ৰজা বিম্বিসাৰৰ এটা বগা হাতী আছিল, যাক তেওঁ হাতীটোৰ পূৰ্ণ যৌৱনপ্ৰাপ্ত সময়ত এখন অৰণ্যত বন্দী কৰিছিল। তেওঁ মতা হাতীটোক *চেচানাকা* নাম দিছিল, যাৰ অৰ্থ আছিল, "পানী দিয়া", কিয়নো হাতীটোৱে আগতে কোনো ধৰণৰ প্ৰশিক্ষণ নোলোৱাকৈ নিজেই গছবোৰক পানী দিছিল। কোৱা হয় এই হাতীটোৰ খৰচ মগধৰ আধাতকৈ বেছি আছিল। পিছত তেওঁ পুত্ৰ বিহল্লকুমাৰক দিছিল, যাৰ বাবে তেওঁৰ আনজন পুত্ৰ অজাতশত্ৰুৰ ঈৰ্ষা হৈছিল। অজাতশত্ৰুৱে বহুবাৰ হাতীটো চুৰি কৰিবলৈ চেষ্টা কৰিছিল, যাৰ ফলত দুখন ভয়ংকৰ যুদ্ধ হৈছিল, যাক মহাশিলকান্তক আৰু ৰথ-মুছলা বুলি কোৱা হৈছিল৷

### বৌদ্ধ ধৰ্ম
বুদ্ধই মাতৃ গৰ্ভত স্থিত হোৱা আৰু জন্মৰ কাহিনীতো বগা হাতীৰ তাৎপৰ্য আছে৷ বুদ্ধ মাতৃৰ গৰ্ভধাৰণৰ কাহিনী অনুসৰি সিদ্ধাৰ্থই গৰ্ভত স্থিত হোৱাৰ নিশা ৰাণী মায়াই সপোনত দেখিছিল যে, তেওঁৰ সোঁফালে ছটা বগা দাঁত থকা এটা হাতী সোমাইছে। এই সপোনৰ পৰাই ভৱিষ্যবক্তাসকলে ভৱিষ্যদ্বাণী কৰিছিল যে, শিশুটিৰ জন্মি হয় পৰম জ্ঞানী বা বুদ্ধ হ’ব, নহ’লে চক্ৰৱৰ্তী শাসক বা ৰজা হ'ব।

## তথ্য সূত্ৰ

শ্ৰেণী:পোহনীয়া প্ৰাণী
কৌশানী মুখোপাধ্যায়

**কৌশানী মুখোপাধ্যায়** এগৰাকী ভাৰতীয় অভিনেত্ৰী আৰু ৰাজনীতিবিদ। তেওঁ মূলতঃ বাংলা ছবিত অভিনয় কৰে। ২০১৫ চনত বনি সেনগুপ্তৰ বিপৰীতে *[[পাৰবো না আমি ছাড়তে তোকে]]* ছবিত অভিনয় কৰি তেওঁ চলচ্চিত্ৰ জগতত প্ৰৱেশ কৰিছিল। ৰাজ চক্ৰৱৰ্তীৰ দ্বাৰা পৰিচালিত এই ছবিখনে ছবিগৃহত বিপুল সফলতা লাভ কৰিছিল।

## কৰ্মজীৱন
২০১৫ চনত মুখোপাধ্যায়ে *মিছ বিউটি অৱ [[কলিকতা|কলকাতা]]* সন্মান লাভ কৰে।

মুখোপাধ্যায়ে ২০১৫ চনত ৰাজ চক্ৰৱৰ্তীৰ চিনেমা *[[পাৰবো না আমি ছাড়তে তোকে]]* জৰিয়তে চলচ্চিত্ৰ জীৱনৰ আৰম্ভণি কৰিছিল। চিনেমাখনৰ অপৰ্ণা শীৰ্ষক নায়িকাৰ চৰিত্ৰত অভিনয় কৰিছে মুখোপাধ্যায়ে। ২০১৬ চনত তেওঁ ৰাজা চন্দৰ পৰিচালনাত নিৰ্মিত ৰোমান্টিক কমেডী ছবি *কেলোৰ কীৰ্তি*ত অভিনয় কৰিছিল। *কেলোৰ কীৰ্তি*ত তেওঁ এগৰাকী সাংবাদিকৰ প্ৰেমত পৰা অনুষ্কা নামৰ এগৰাকী ধনী যুৱতীৰ চৰিত্ৰত অভিনয় কৰিছে। ২০১৭ চনত তেওঁ ৰবি কিনাগীৰ দ্বাৰা পৰিচালিত *জিও পাগলা* নামৰ ছবিখনত অভিনয় কৰিছিল। ২০১৯ চনত এফএফএচিই ফেশ্বন কেলেণ্ডাৰৰ কভাৰ হিচাপে তেওঁক চুক্তিবদ্ধ কৰা হয়।

## চলচ্চিত্ৰপঞ্জী

## তথ্য উৎস

## বাহ্যিক সংযোগ
* 
* 
* 

শ্ৰেণী:জীৱিত ব্যক্তি
শ্ৰেণী:বঙালী ব্যক্তি
শ্ৰেণী:পশ্চিমবঙ্গৰ ব্যক্তি
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:ভাৰতীয় নাৰী
শ্ৰেণী:ভাৰতীয় অভিনেত্ৰী
অমৃত ভাৰত এক্সপ্ৰেছ

অমৃত ভাৰত এক্সপ্ৰেছ হৈছে ভাৰতীয় ৰে'লৱেৰ দ্বাৰা পৰিচালিত এক নো-ফ্ৰিল চুপাৰফাষ্ট এক্সপ্ৰেছ সেৱা। ই হৈছে ৮০০ কি.মি. (৫০০ মাইল)তকৈ অধিক দূৰত্বত থকা চহৰ সমূহক সংযোগ কৰা বা বিদ্যমান সেৱাৰ সৈতে ভ্ৰমণ কৰিবলৈ দহ ঘণ্টাতকৈ অধিক সময় লোৱা এক অ-শীততাপ নিয়ন্ত্ৰিত, কম ব্যয়ৰ, স্লিপাৰ তথা অসংৰক্ষিত সেৱা। ৰেলছেটত দুটা লোকোমোটিভ থাকে, প্ৰতি দিশতে এটাকৈ আৰু ২২ টা ডবা যাৰ সৰ্বাধিক অপাৰেটিং স্পীড ১১০-১৩০ কি.মি./ঘণ্টা ৬৮-৮১ মাইল প্ৰতি ঘণ্টা)। ৰেলখনৰ বাণিজ্যিক সেৱা ২০২৪ চনৰ ১ জানুৱাৰীত আৰম্ভ হয়।

## ইতিহাস
জুলাই ২০২৩-ত, ভাৰতীয় ৰে'লৱেই স্লিপাৰ আৰু দীৰ্ঘ দূৰত্বৰ ভ্ৰমণৰ বাবে সাধাৰণ সুবিধাৰ সৈতে এখন শীততাপ নিয়ন্ত্ৰিত ৰেলৰ পৰিকল্পনা ঘোষণা কৰে।  ৰেল-ছেটবোৰ চেন্নাইৰ ইণ্টিগ্ৰেল কোচ ফেক্টৰীয়ে প্ৰতিখন ৰেল-ছেটত ₹৬৫ কোটি (৮.১ নিযুত আমেৰিকান ডলাৰ) ব্যয়েৰে নিৰ্মাণ কৰে।  প্ৰথমখন ৰেল ২০২৩ চনৰ ৩০ ডিচেম্বৰত ফ্লেগ অফ কৰা হৈছিল আৰু ২০২৪ চনৰ ১ জানুৱাৰীত বাণিজ্যিক সেৱাত প্ৰৱেশ কৰিছিল। 

## ৰেক
অমৃত ভাৰত ৰে'লসমূহ শীততাপ নিয়ন্ত্ৰিত দ্বিতীয় শ্ৰেণী আৰু থ্ৰী-টায়াৰ শ্লীপাৰ ডবাৰ সৈতে উন্নীত কৰা হৈছে। ডবাবোৰ চেন্নাইৰ ইণ্টিগ্ৰেল কোচ ফেক্টৰীৰ দ্বাৰা নিৰ্মাণ কৰা হয়। অন্যান্য ভাৰতীয় ৰেলৰ তুলনাত, ৰেল-ছেটবোৰত পুছ-পুল কনফিগাৰেচনত দুয়ো মূৰত এটাকৈ লোকোমোটিভ থাকিব, যাৰ ফলত উন্নত গতিবেগ পাবলৈ সক্ষম হ'ব আৰু দিশ পৰিৱৰ্তনৰ ক্ষেত্ৰত কম টাৰ্নএৰাউন্ড সময় ল’ব। চিত্তৰঞ্জন লোকোমোটিভ ৱৰ্কছৰ দ্বাৰা নিৰ্মিত কম্পন প্ৰতিৰোধ ইঞ্জিনৰ সৈতে দুটা ডব্লিউএপি-৫ লোকোমোটিভৰ দ্বাৰা ৰেল-ছেটবোৰ চালিত হ'ব। 

প্ৰতিটো ৰেল-ছেটত ২২ টা ডবা থাকে: ১২ টা থ্ৰী-টায়াৰ শ্লীপাৰ শ্ৰেণী, আঠটা দ্বিতীয় শ্ৰেণী আৰু দুটা লাগেজ ডবা। ডবাবোৰত বৈদ্যুতিক বিপনী, পঢ়া লাইট, চিচিটিভি কেমেৰা, জৈৱ-ভেকুৱাম শৌচালয়, চেন্সৰ-আধাৰিত পানীৰ টেপ আৰু যাত্ৰী তথ্য প্ৰণালী আছে।  স্থিৰতা আৰু সুৰক্ষাৰ সুবিধাৰ বাবে ৰেলখন আৰম্ভ আৰু ৰখাৰ সময়ত শ্বক পৰিহাৰ কৰিবলৈ ৰেল-ছেটবোৰত অৰ্ধ-স্থায়ী ক’পলাৰ  আৰু সম্পূৰ্ণৰূপে আৱৰি থকা ভেষ্টিবিউল থাকিব। [11] ৰেলসমূহ সৰ্বাধিক অনুমোদিত গতিত (এমপিএছ) ১৩০ কি.মি./ঘণ্টাত চলিব 

## সেৱাসমূহ
২০২৩ চনৰ ৩০ ডিচেম্বৰত অযোধ্যা ধাম জংচনৰ পৰা ৰেলখন ফ্লেগ অফ কৰে তেতিয়াৰ প্ৰধানমন্ত্ৰী নৰেন্দ্ৰ মোদীয়ে ৷  প্ৰথম বাণিজ্যিক সেৱা ২০২৪ চনৰ ১ জানুৱাৰীত আৰম্ভ হৈছিল। 

## লগতে চাওক

* বন্দে ভাৰত এক্সপ্ৰেছ

## তথ্যসূত্ৰসমূহ

## বাহ্যিক সংযোগসমূহ
কেলোৰ কীৰ্তি

***কেলোৰ কীৰ্তি*** হৈছে ৰাজা চন্দৰ দ্বাৰা পৰিচালিত ২০১৬ বৰ্ষৰ ভাৰতীয় বাংলা ভাষাৰ এখন হাস্যৰসাত্মক নাট্য চলচ্চিত্ৰ৷ শ্ৰী ভেংকটেশ ফিল্মছ্ আৰু সুৰিন্দৰ ফিল্মছৰ বেনাৰত শ্ৰীকান্ত মহতা আৰু নিস্পাল সিঙে ছবিখনৰ প্ৰযোজনা কৰে। ছবিখনত অভিনয় কৰিছে দেব, সায়ন্তিকা বন্দোপাধ্যায়, যীশু সেনগুপ্ত, অংকুশ হাজৰা, মিমি চক্ৰৱৰ্তী, নুছৰত জাহান আৰু কৌশানী মুখোপাধ্যায়ে। এই ছবিখন ২০০২ চনৰ তামিল ছবি *চাৰ্লি চেপলিন*ৰ পুনৰ্নিৰ্মাণ। ২০১৬ চনৰ ৬ জুলাইত, ঈদ আৰু ৰথ যাত্ৰা উপলক্ষে ছবিখন মুক্তি লাভ কৰিছিল। সমালোচকৰ পৰা ছবিখনে বেছিভাগেই বেয়া সমালোচনা লাভ কৰিছিল। দ্য টাইমছ অৱ ইণ্ডিয়াই ইয়াক ৫ৰ পৰা ১.৫ ষ্টাৰ দিছিল। ছবিখন বক্স অফিচত সফল নহ’ল।

## কলা-কুশলী
* দেব - গুৰু
* যীশু সেনগুপ্ত - "যুগেৰ বাৰ্তা"ৰ সম্পাদক 
* অংকুশ হাজৰা - জয়ৰ জুনিয়ৰ
* মিমি চক্ৰৱৰ্তী - ৰীমা (জয়ৰ পত্নী)
* কৌশানী মুখোপাধ্যায় - অনুষ্কা (অপূৰ্বৰ পত্নী)
* নুছৰত জাহান - উৰ্বশী
* সায়ন্তিকা বন্দোপাধ্যায় - প্ৰিয়া (গুৰুৰ পত্নী)
* খৰাজ মুখোপাধ্যায় - গদাধৰ/ধনুধৰ
* ৰুদ্ৰনীল ঘোষ - উৰ্বশীৰ বন্ধু
* কাঞ্চন মল্লিক - পঁচা শাস্ত্ৰী
* বিশ্বজিৎ চক্ৰৱৰ্তী - গৃহমন্ত্ৰী হৰনাথ মিত্তিৰ
* মানসী সিনহা - মন্ত্ৰীৰ পত্নী (কেমিঅ')
* ৰোহিত মুখোপাধ্যায় - অনুষ্কাৰ পিতৃ
* দেবময় মুখোপাধ্যায় - অপূৰ্বৰ বন্ধু
* ৰুম্পা দাস - বিজলী, জয়ৰ ঘৰৰ দাসী
* টৰি-লাও-লী - "লাভ মি" গীতত বিশেষ উপস্থিতি

## সংক্ষিপ্ত বিৱৰণ
এগৰাকী মোহনীয় মহিলাই এহাল দম্পতীৰ জীৱনত প্ৰৱেশ কৰি বেমেজালি লগায়। সকলোৱে ভুল বুজাবুজি আৰু হাস্যৰসময়ী পৰিস্থিতিত আবদ্ধ হৈ পৰে আৰু শেষত বিশৃংখলতাত এইবোৰৰ অন্ত পৰে।

## সংগীত

দেৱ সেন আৰু ইন্দ্ৰাদীপ দাসগুপ্তই এই চাউণ্ডট্ৰেকটো ৰচনা কৰিছিল। ২০১৬ চনৰ ১ জুলাইত ই মুক্তি লাভ কৰিছিল।

## তথ্য উৎস

## বাহ্যিক সংযোগ
*

শ্ৰেণী:২০১৬ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:ভাৰতৰ চলচ্চিত্ৰ
শ্ৰেণী:বাংলা ভাষাৰ ভাৰতীয় চলচ্চিত্ৰ
২০২৪ ইৰাণ–পাকিস্তান সংঘৰ্ষ

২০২৪ চনৰ ১৬ জানুৱাৰীত ইৰাণে পাকিস্তানত ধাৰাবাহিকভাৱে ক্ষেপণাস্ত্ৰ আক্ৰমণ চলায় আৰু পাকিস্তানৰ বেলুচিস্তান প্ৰদেশত অৱস্থিত জৈছ উল আদলৰ কাৰ্যালয় ধ্বংস কৰে।

পাকিস্তান চৰকাৰে এই আক্ৰমণক গৰিহণা দি পাকিস্তানৰ আকাশমাৰ্গৰ “অপ্ৰৰোচিত উলংঘা” বুলি অভিহিত কৰি দুটা শিশুৰ মৃত্যু হোৱা বুলি উল্লেখ কৰে।

তাৰ দুদিন পিছত ১৮ জানুৱাৰীত পাকিস্তানে ইৰাণৰ ভিতৰত প্ৰতিশোধমূলক ক্ষেপণাস্ত্ৰ আক্ৰমণ চলাই কয় যে পাকিস্তানৰ লক্ষ্য হৈছে ইৰাণৰ চিস্তান আৰু বেলুচেস্তান প্ৰদেশত অৱস্থিত বেলুচিস্তান লিবাৰেচন আৰ্মী আৰু বেলুচিস্তান লিবাৰেচন ফ্ৰণ্টৰ কাৰ্যালয় ধ্বংস কৰা । ইয়াৰ পিছতে পাকিস্তান আৰু ইৰাণৰ সংঘৰ্ষৰ আৰম্ভণি হয় । এই সংঘৰ্ষ এক ভয়াবহ যুদ্ধত পৰিণত হোৱাৰ পূৰ্ণ সম্ভাৱনা আছে ।

আমেৰিকা যুক্তৰাষ্ট্ৰৰ তৰফৰ পৰা ইৰাণৰ পাকিস্তান আক্ৰমণৰ কঠোৰ সমালোচনা কৰা হৈছে আৰু পাকিস্তানলৈ সমৰ্থন আগবঢ়োৱা হৈছে ।